Sampeyan paste ngejjhit ghi harta karun neka akdhi napah, daddhi harta karun ka'dhinto lakar badha neng dhalam caretah. Caretannah neka e jhaman nabbih bedeh oreng bhangsa arab neka se anyamah Qorun ghaduwan kekayaan se soghi namong ghaduwan sekap sombhong ban cerrek saenggha Allah SWT ma tallep aghin saghalannah harta neka neng tabhu'eng bhume ban sareng orengah ka'dhinto norok telanyok. Melanah dhari jareya manabi orneg se nemmoh emas otabah pan saponapan neng dhalam tana neka e sebbhut harta karun, sapah taoh jughan neka jareya paninghalannahjhaman kerajaan bhaktoh lambannah neka se ampon e temmoh sareng para ahli ban e sebbhut harta karun sebab nemmoh neng tana ban ghaduwan nelai jhuel se tengghi.


Mun ca`na reng oreng se bejhi` ka taena koceng, jeriya panengnga ta` biasa ngabes otabe nyiom. Bisa dhaddhi ta` pernah ngobu koceng otabe ngobu koceng, tape kocengnga ta` tao atae e dalem bengkona. Bauna tae koceng ruwa celo`. Barna celleng otabe coklat, panengnga mun bauna celo` ruwa ampo ngakan dhaghing. Sapa se ta` bejhi`. Kabbhi ye bejhi`, tape ye mun pera` edhina, ye pagghun bau. Mun nangale langsung totobhi ben beddhi otabe tanah, mare ruwa bhuru sekrok. Pas buang ka songai mun bede songai, otabe buang e karessek. Nyamana tae, ye bisa dhaddhi sombbherre panyake` mun ta` dhulli e bherse`e. Lala` otabe ola` pas akompol, jeriya pas.


Andi' tatanggha mon pelak reya ontong majhembhar ate, keng mon la teppa' ka se lopot ghun dhaddhi panyaket ka tatanggha se laen . Pate' jiya, krembu'en, korangajhar! ngeding tatanggha cam-nyaracam ghun jhaghana tedung ban maramme taneyanna kalaban oreng se dateng. Bakto etanyaaghi arapa me' ngamok mala sajan dhaddhi se akara'. Nengneng jha' ro'-noro' mon ghun reng dinna' reya, ta' tao apa sakale. Aherra polana la acaca ban-saromban oreng se entar mole kabbhi ban ngarte jha' tatanggha se settong jiya lakar la bak-abak apa pole mon la ta' andi' pesse, bada'a bhai se dhaddhi lantaran ngamokgha. Segghut ngamok karebbha dhibi' ban ta' ekenneng koca' sakale.


Ngaterraghi Pa' Radhar Panca Dahana (RPD) ka bandara Juanda e Sorbhaja abhareng Ba' Novi Kamalia dari Mekkasan nang-tennang. Molae dari mangkat ta-caretaan e dalem montor ta' egharassa bakto dapa' nyongop e Sorbhaja baktona pesawat la mangkat. Aherra posang, tako' ta' nemmo pesawat pole, polana Pa' Radhar kodhu dhuli abali se cucui darah amargha panyeketdha. Jhalan tong-settongnga ambu ghallu e barung kaangghuy congngo' pangabbherranna pesawat kol barampa, ban nemmo pesawat se saejjham agghi' bhkal ngabbher. Pesawat ghella' epessen pas dhuli mangkat ka bandara ban engko' molae olle jhembhar ate polana tako' olle jadwal malem se mangkatdha pesawat ghella'. Neser Pa' Radhar mon pas tamba sara polana la seppo.


Tia areh riyah sedd sarah polanah tak lulus ka kampus seekaterro ayanah. Tia mareh olle pengumuman ning Internet mon nyamanah tak masok dhe' daftar nyamah mahasiswa baru se ghi' buruh e taremah ning hukum UI. Ayanah Tia cek terronah Tia masok UI, polanah lambek ayanah alumni dissah kiyah. Tia pas mole ka roma sambih seddi, pas a caretah ka ebo'en mon tak lulus UI sambih nangis. Ebo'en ghun ngeding aghi sambih ngancaeh Tia nangis. Samarenah nangis ben abek tennang, Ebo'en pas ngocak kak tia mon tia bisa norok ujien ning UI jalor laen. Tak rapah maskeh tak lulus ning jalor riyah, ghi' kenning coba lebet jalor selain, ruah se e katotor ebo'en Tia.


Engko' kadhang mellas dhibi'.Engko' kadhang gharassa rassa se lakar ta' manyaman ka tang odi' dhibi'. Engko' gharassa posang. Posang e legghana koca'en na'-kana'. Tayya, ta' posanga da'ramma, jha' kadhang engko' areya arassa terro andi'a bine. Keng engko' ghita' bhangal ka kabada'an ghu' agghu'. Engko' tako' mon kerana ta' andi' dhunnya se ghabaya odi' bi' bine. Apa pole sampe' andi' ana'. Tako'en engko, tako' ta' bisa dhaddhi reng lake se bisa aberri' bannya' ka bine ban ana'. Tako' bada rassa kaceba. Monla dayya, engko' tako' ta' kowat narema kabada'an enga' jiya. Engko' ta' terro, neng bakto engko' towa, engko' ta' bisa arabat tang bine polana pa apa se ekabhuto ta' tekka. Engko' banne ajhalana nyorot ban ta' partaja ka Pangeran. Banne. Keng was-was.


Pan saponapan oreng biasannah dhujen a pihak kanoreng se lok bendher. Kalabhan dhari paneka pastennah bedeh sogogghenbah se maghabay jareya bisa daddhi totop colo'. Melanah dhari paneka, daddhi sakseh jareya tugassah berre'ban kodhu nanggung tanggung jawab se rajeh, napah pole daddhi sakseh kecelakaan. Oreng se biasannah daddhi sakseh ka'dhinto kodhu dher bendher oreng se jujur ban oneng kadhinapah carannah ngebey komunikasi jareya bisa loros dhari sabelummah. Pan saponapan oreng jughan pastenah Lok bengal daddhi sakseh, napah pole jareya sangkot aghin sareng kaodhi'an manossah san la marennah. Parlo e onenge manabi sadhajana lakar la kodhu sasoai aghin sareng fakta se jellas ban lok olle e bey ghebey.


Oreng se e teremah dek perguruan tegghi biasanah e selametin bik oreng tuanah lebet tradisi-tradisi selametan e dhisanah. Misallah lebet tradisi tumpeng otabeh tajhin selamet. Tradisi tumpeng biasanah bedeh neng daerah Jhebeh. Semarenah e teremah neng perguruan tegghi, oreng tuanah calon mahasiswa ngebey nasek koneng se e pabentuk kerucut ben adhuweh ghebey sittong rassah sokkor. Semarenah jiah nasek koneng ghellek e berrik'in dek tetangghe - tetanggenah ghebey berbagi kebhungaan. Padenah bik se ngebey tajhin selamet. Tajhin riah bernah ijo ben akua santen bik ghuleh mera bungkol neng attaseh. Tajhin riah e kenyamanin bennyak oreng. Tebhenah teppak ngebey tajhin se spesial riah, bennyak oreng se dhujen terro kiah.


Ta' tegha ban tako' kaelangan ghantonganna ate ban palepor lara dalem odi'. Bakto ana' panas potthon ban etemmo jha' ekenneng panyaket DB nyabana bhu'-kelbhu'an ban matana lang-elangan. Sanajjan ta' agingging aeng mata adhrisdhisan ta' egharassa ngatela' ana' eronsen polana nyabana gha'-eggha'an. Bakto eronsen ana' se ebangkange ban roso'en paddhang kabbhi polana la 3 are la ta' maso' apa sakale. Rassana ate rentek ancor ngatela' ana' sake' se cora' ta' bisa etahan. Mon la enga' jiya etembhang ana' ango' engko'dhibi' se sake'a ta' kowat rassana ate mon la enga' jiya. Pekkeran la man-da'emman tako' la kaelangan ana' se la omor 3 bulan teppa'en bur-leburra dalem kaodi'an.


Biasana mun pas apol kompol bi` taretan otabe kanca pas ye aghelle` otabe nyator ranying ma` semma`an paste to`ngalto` mun acaca. Sakeng semangatta mun acaca, bede kiya se sampe` jhailla kaluar. Engko` ye pernah kiya, pas bakto ruwa kompol bajana telasan reyaje. Engko` ben keluarga raja acaca tagher ranying pas aghelle` santak, ye nyembhur copana ka tang Lek na engko`. Buh tagher todus sambi pagghun aghelle` kak ngalakkak. Aslina se ngabes ye bejhi`, tape langsung e lap bi` tisu. Ye asapora engko` langsung ka tang Lek. Marena langsung aghelle` kabbhi lah, tade` ngoso`an mun e keluargana engko` pera` orosan copa ngalto`, ye pera` bejhi` ben todus sakone` wa.


Engko' perna manangesan ana'en oreng. Bakto jiya neng bakto tang kanca reya aulang tahun. Bakto jiya neng acara kompolan biyasa neng Perpus Sampang. Engko' lakar andi' neyat ka tang kanca se laen, jha' soro tang kanca se anyama Hamida reya kodhu pananges ghallu. Marena epananges, pas langsong kuena taburaghir ka mowana. E enja' peyape engko'. Engko' neyat lakar terro manangesa. Engko' andi' neyad jha' Hamida reya ngeco' remoddha ase. Bi' oreng se ajaga perpus keya pada ta' enda' kala se ta' ro-noro'a neng neyad congowa reya. Hamida tareppa'en jiya eghighiro bi' bannya' oreng. Lakar sampe' nanges polana Hamida reya oreng se ta' toman cecceran ka pa-apa. Dhing nemmo senga' jiya aeng matana dumpa. Hamida marena nanges sambi napet dada. Marena dayya, langsong na'-kana' dari labang budina perpus aghella'an sambi ngeba rote. Hamida ngejjhid polana ta' nyangka bhakal epadaya'a bi' engko' ban sakanca'an se laen. Dhibi'en ta' nyangkana pole polana engko' noro' aghighir marghana engko' saabit sampe' sateya ta' toman aghighiran ka na'-kana'.


Manabi oreng nemmoh kalakoan se nyaman tapeh saengannah neka berrek sahaja rassannah terro ngamoggeh, anapah lok bisa kadhi jareya. Arassah ateh jareya adhabu, duh oreng ryah reh mekcek nyamannah ngalak tang kalakoan seh ? Masak keng nyabek sakabbhina neka bisa, kadhinapah manabi kulah neka e leppas sareng atasan kulah. Tape kadhinapa jughan, nyamannah oreng loppa. Oreng alakoh jareya tandhannah lok ghaduwan orientasi ka adha'eng ba badha se ekaparlo, ban rassah sampeyan jareya tengkat aghi skillah sopajha bisa lebbhi sae pole kalakoannah tor ghaduwan cara se laen se mabisa bukkak atennah atasen. mela dhari ka'dhinto tak anapah emosi namong jha' sampek ereh ateh.


Bari' siang bada na'-kana' bini' asakola polana tada' ghuruna, Na'-kana' ghella' entar ka kellas paddhu kaangghuy ajhar dhala tatedung kantos mole sakola. Polana pondhuk, ta' abit bada santre lake' alako ngeccet labang e sakola'an. Pas e dalem kellas bada moret bini' tedung bi' kanca lake' ejhaghai keng ta' ghellem jhagha. Kapan ebukka' labang se tedung reya pas jhagha ban ngatela' santre lake' ta' sadar. Aherra ecoko polana ejhaghai pagghun ngerrok ban aherra buru tako' polana ecokoco tedng enga' oreng mate ban ngerrok enga' kerbhuy. Mare dari jiya moret bini' reya manglo ka ca-kancana polana ta' ejhaghai dhala ecokoco maso santre lake'.


Katako'an neka e alamen sadhajana oreng neng dhunhyah neka bahkan se dddhi presiden epon ghaduwan rassah takok. Namong e ka'dhinto a bahas soal anak ghellun, se eka'dhimmah neka ghaduwan rassah takok se lebbhi melanah kita e ombheng ban e caceh sareng reng sepponnah dhibi'. Bannyak kasussah nak kanak se lok nyaman ban bhutoh kennnengah mole melannah neng dhalem keluarga epon lok bisa daddhhi roama. Reng seppo se akadhi neka kodhuna bisa ajahar pole manabi ghaduwan potra ghi jha' sampe' akadhi neka. Sebab hal-hal se maghabay anak nea arasssah tk sebab kalakoannah reng sepponnah se maghabay lok nyaman ka anak ban arassah tertekan.


Setiya cokop aghunaaghi hp ban noro'e ghalimpo' bisa ghampang atemmo maso artis, mangkana mon terro katemmonna ghunaaghi pateppa' hapena. Mon bakto ghi' kenne' katemmon maso Alam panyanyi dangdut seabhul-ombhul Mbah Dukun. Bakto jiya oreng Madhura senneng kabbhi polana artis reya malarat se datengnga ka Madhura. Sengkana polana nangghin nompa' kapal ban tako' ka oreng Madhura polana bada berta tokang carok ban berta jhuba' laenna. Salaen Alam se toman ka Madhura reya Inul Daratista ghi' bakto ta' osom internet se bada ghun lembaran-lembaran dhalubang pamflet se abertaaghi jha' bhakal bada artis dangdut dateng ban anyanyi e Sampang Madhura. Engko' lako olle berta ban bisa nyongngo' polana tang roma semma' maso stadion kerrabhan sape se segghut eghabay kennengnganna pasar malem ban pameran maso Pamarenta, setiya la dhaddhi SMKN 2 Sampang ban atemmo artis ghampang sara bisa dhuli tao jha' bada apa lebat internet


Serah se lok kastah manabi e dhinggal omor sareng kaloargannah kita dhibi'. kastah polannah lok bisa maghabay bahagia bandaddhi settong kegagalan dhalam odhi'na kita daddhi anak jareya. Kaula dhukannah ghi pora'alla pasti nanges ban arassah dhunnyah neka lok adhil tak engghi ? Sebab perkara kastah lok mabungah ateh reng seppo neka paste bedeh dhi budih, daddhinna sadhajannah manossah lok bisa ngendaliaghi kacoali sabelummah badha usaha sabelum jareya kadaddhian. Rassah kastah se e alamaghin dha'sadhajana manossah neka manorot kaula, kodhu e jhalanaghin sebab kita bisa ajher dhari paneka ban daddhi ah manossah se bisa bijhak pole ka adha'eng. Pasabber, Pajhembher, Jhalaen ban sokkoren.


Dalem lalampa'an panolesan sastra ana' kalaban aghunaaghi bhasa daerah se ebadaaghi Balai Bahasa Jaw Timur . Engko' todus sara polana mapecca lep'en manisan neng e hotel jiya. Mare jiya engko' ecokoco maso sakanca'an polana mapecca lepe'. Mare mapecca, engko' ghi' ngenning nyarkot kabella proyektor ban bannya' kadhaddhiyan se matodus aba'. Tape se paleng ekapekker bakto tang careta ta' etarema kaangghuy eterbi'aghi dhaddhi buku. Mala se tolesanna sabellunna eyangghep jhuba' mala eterbi'aghi. Tang endi' sabellunna eyalem maso sakabbhinna pamator polana bhaghus ban samacemma. Tape settong pamator se dari Madhura ngoca' ta' maso' akal ban ta' karaddhu polana anyama congoco na'-kana' mon ta' lebat riset otaba ollena nalektekghi kadhaddhiyan aslinna.


Engko’ mon aghighir ka rang-sabharang rowa biyasana tareppa’en lesso. Mangkat dari roma pokol satengnga petto’ ka sakola’an. Dapa’ ka sakola’an pokol  petto’ korang sapolo. Neng sakola’an bannya’ mored se la siap narema pangajharan. Bada se ghi’ asapowan polana kotor neng ada’en kellassa. Ebbel amonye. Engko’ maso’ neng kellas tello’ MTS. Mare ajawab salam, engko’ atanya parkara pangjharan se la mare eyajhare bari’. Na’-kana’ bannya’ lakar se ajawab. Bada keya se ta’ tao ajawab. Bada pole na’-kana’ se tedung. Jha’ ghi’ lagghu la katondu. Bada keya se acaca karebbha dhibi’ neng dalem kellas. La arowa biyasana se ngeba engko’ rowa aghighir. Ghighirra engko’ tape ta’ mokol na’-kana’ se cengkal neng dalem kellas. Paleng la ghun ekoca’. Mon ta’ enda’ ekoca’ biyasana esoro kalowar bi’ engko’. Engko’ aghighir sanyatana banne jiya parkarana. Engko’ keng lesse dari roma ta’ ngakan ban bada masala laen se engko’ keba ka sakola’an.


Cakra riyah toman entar dek pasar malem teppak kennek bik oreng tuanah, poalanh bektoh jiyah lakar le rammeh oreng vakra lopaen lok gendengan tanang bik mamak'en. aherrah cakra riyah tesengsal lok etemmoh bedeh dimmanah. Cakra san sadar mon apesah ben mamak'en keng bisa nangs pas etanyaen oreng lok ajeweb le keng nanges beriyeh. Mamak ben bapak'en cakra kiyah norok bingong polanah lok biasanah cakra elang eiyeh riyah. Kabbi aherahb nyareh cakra sampe eumumagih lebet spiker, onongah meskeh tesengsal cakra bisa etemmoagih.  Cakra pas gik nanges teppak ajelling oreng tuanah, langsung aberkak polanah takok lok kenal oreng pasapah, oreng tuanah asakalangkogan dek oreg se mareh ngancaen anak'rn jiyah.


Lowa' reya banne kennangan moda mo e Madhura, Tape majengngik mon ta' tao ka arghana. Ebakto engko' resareyan bharang se eyangghuyya ka sapeda motor polana tabra'an mon ta' nemmo biyasana lesso karepbha dhibi'. Contona nyare planger entar ka bagina lowa'an biyasana mon sapeda kona lakar malarat. Sanajjan bada arghana kadhang larangan dari orisinilla ban bharangnga ta' bhaghus. Ebakto atanya ka toko aherra bada ban arghana moda, bharangnga anyar. Sennengnga tada' pada apa pole se esare eghabay aghantena andi'en oreng. Dahaddhi mon melle bharang reya ango' jha' melle neng lowa' arghana larang ban ta' maso' akal. mon e toko raja se bharangnga ghenna' biyasana moda. Tape kita tako' kadhang se entarra ka toko raja polana tako' larang, nyatana lebbi moda


Yuli andik anak sittong nyamanya Yessi. Sabulen aghi' Yessi kodhuh entar ka Malang polanah kulianah la emolaeh offline tatap muka. Yuli seddi polanah bhekal ghun bi' dhibien ning roma mon Yessi mangkat ka Malang. Polanah Yuli seddi, akhirrah, Yuli ngalak koceng kampong 2 ekor ghebey ngancaeh ning romanah. Bhen areh koceng riyah e berrik ngakan ben nginom moso e pandi'ih saminggu h sekalean. Yssi mole behen bulen ghun 3 sampe 4 areh ning romah. Sejjhek la taoh mon Yuli arabet koceng, Yessi tak pateh kobeter ben bisa ajher nyaman ning Malang. Mon Yessi mole, kaddheng nyambih klambih-klambih koseng se ghus-bhegus ghebey masenneng ebo'en riyah.


Sabbhan engko' andi' kanca bakto ghi' SD nyamana Rizal se ecokoco malolo polana amero'an. Rizal reya lako ecokoco maso bini'an marghana ta' ressek keng Rizal reya orenga ta' toman ngedingaghi polana aba'en ta' aromasa enga' jiya sanajjan kabara'-katemor ecokoco. Dhala e settong bakto Rizal ecokoco polana mero'en alelle dhala ka bibirra abarna kecceng. Aherra ecokoco bhan are, "sala ta' ganteng amero'an, akaca rapa Zal." Rizal molae jiya tako' ban nengneng e budi mon la baktona maso'. Aherra e settong bakto Rizal ambu dari sakola'an polana segghut ecokoco maso kanca laenna. Dhining engko' sanajjan marenges keya pagghun aromasa neser ka se anyama Rizal jiya.


Kadhinapah ngebey settong kejudhen se bisa makenga' sampe' bileh bein. Cara nekah e kaghabay sopajha kita neka bisa ngemot aghin kadaddhian aneka ban lastarennah enga' ghaduwan kennangan se loar biasa. Badha samangken manabi ghaduwan ide se manarek, sala settongah jyah ngebey kejuden neng restoran ruah ban arslassah Intimate sareng kaloarga besar tor ca kancah semmak. Otaba sampeyan ngondang oreng se paleng ghaduwan kessan ban careta neng dhalemmah. Paste jareya se paleng bisa berhasil ban ghaduwan taktik se lebbhi sae. Pokok, se simpel Bein jha' sampe' man de' remmah roah, kalabhan dhari paneka bisa e kaangghuy ban e ka enga' sareng oreng se eberinnah kejuden.


Kongako andi' oreng dalem e KPU tape oreng dalemma andi' oreng dhibi'. Pas nangghung engko' bisa dhaddhi Panitia Pemungutan Suara (PPS) ban cora' ce' ongghuwanna. Koca'en kor la lulus tes toles otaba CAT kabudina apa ca'en engko'. Tape aherra ghagghar keya ban ta' dhaddhi apa. Kapan bi' engko' e-WA pas ngoca' usahana la lowar biyasa tape kala saeng. Arapa me' bhus-ngarbhus kaada' bhantana mon ghun ta' bisa pa-apa. Engko' kare senneng polana aromasa andi' oreng dalem se kowat tape aherra coni polana enga' keng ecokoco. Ecokoco la'-mella' maso oreng se ya maiya nyoro engko' adaftar. Mon dhaddhi pas karo minta kabbhi bada ban kongako jha' aba'en se madhaddhi engko'. Abertaaghi ka man-da'emman jha' aba'en bisa ngangka' oreng, tape aslinna orenga dhibi' se ajhuwang.


Perasaan bejhi` nengghu reng ngota ruwa wajar bhai, panengnga ye nyamana ngota riya mabejhi`. Ngaluarraghi bharang se ta` nyaman e tabu`, pas tabu`na lek molek, sampe` akhirra epakaluar dalem bentuk enga` tajhin. Ngota se esababaghi polana salah nginum obat, maksoddhe kodhuna ngakan ghellu sabellunna nginum obat, malah nginum obat ghellu sabellunna ngaka. Riya pas se ampo mual alias ngotaa, pas bit abit mun ta` norot bisa ngota ben asam labung ongghe. Ngotana biasana benni enga` tajhin se barna pote, tape ngotana bau obat ben barnana bhenning. Biasana etambei bi` begh aoleng cetakka enga` pettengan. Riya biasana bhuru beres pas tello are. Cara maberes ye kodhu nginum aengnga dhegan. Manyaman pas ka tabu`.


Kulah lakar la sadar bhakto kulah a lan jhalan sareng ca kancah kulah neka, lakar kula se paleng lok ngaregghaen bhakto sama sekaleh. Kulah buruh nyadar manabi bhakto neka pesse se paleng areggha. Jha' samongghinnah neka lok kengen ebellih sareng panapah pole. Kulah bhakto jaruah lakar la semmoh males, tapeh kaula neka sadar dhibik panapah se elakoneh kulah jyah bisa ngaroghiin oreng laen. Kulah aseporah dha' ca kancah kulah atas apah se kulah lakone. Kalakoan se nunda bhakto jareya lakar le lok sae ban bannyak nimbulaghin masalah se rajha ka sadhajana. Ngaroghiin bannyak pihak tarotamah badhan dhibi'. Saenggha toreh jha' sampe' lok ngaregghaen bhakto.


Mancok'en ajhem riyah lakar gel-meggelin, apapole mon ajhem riyaha amancok neng teras roma. Pola ngara deiyeh resikonah oreng ngobu ajhem neng romanah, ben ajhem jiyah elomber lok ekorong neng kandheng, deddhi kadheng bisa nyaman amancok neng dimmah bein termasok neng teras roma. Se meggelin ajiyah mon takok'en pas bedeh tamoy mendadak, pas ajelling teras ebbek ben taenah ajhem  jiyah pas todus kedibik, salah mancok ajhem riyah mon gik anyar keluar deri burik'en ajhem becca lok gering teros bentuk'en kadheng bungkol kadeng lebar ben beunah semmo beceng meskeh lok kajeh banter beunah, tapeh mon ejelling oreng pasteh bejik ben lok pantes.


Dhek adhenak, Joko tak pateh gubris apa se e kacaca Dendi riyah. Malah joko riyah ngajhek dendi ghebey alakonih hal se padeh engak joko. Polanah tak ghellem aobe ben adhek upaya ghebey aobe, akhirrah dendi alaporaghi perbuatan joko riyah ke website whistleblower se e sediaghi moso BKN riyah. Taoh mon dendi alaporaghi joko riyah, moso joko pas dendi e kentareh. Densi e ancem moso joko mon nak-kanak anyar jhek cem-macem. Joko sampe ngibeh kelaurganah se dhedih pejabat nig BkN riyah. Dendi e ancem so joko mon ghik e paterros Dendi bisa e pecat otabeh e alleh ka daerah terpencil moso Joko. Dendi tak takok sekaleh polanah apangrasah bhender, ben dendi andik bekingan se kuat ning BKN kiyah.


Se e kamaksud bik masalah sistemik e delem kegagalan jiah bennyak contonah. Pasallah mon oreng mesken ben lok andik koneksi jiah semmoh sossa ghebey entar dek titik e dimmah direktur BUMN jiah setiah se awallah amolaen deri attas cetakkeh bapak eng se ngelola perusahaan tambheng ruah. Titikkeh oreng lakar en laen e delem odik. Tapeh mon mepadeh titikkeh mereka se konglomerat pettok toronan bik kita se pa apah deri dhesar terus nyabek standar sukses atorok bik pencapaiannah mereka, kita kodhu mellak ben sadar bik pekkerannah kita dhibik. Kecuali mon abek eng andik kemampuan bisa depak dek jaringannah reng oreng ruah ben yekin bisa masok sistem.


Bakto ruwa pas e jhalan la mangkat ka kampus. Engko` mun ta` salah omor 20 taon. Engko` la arassa bede se ta` nyaman, tape ye polana jham kuliah ariya la mepet, ye engko` ajhalan bhai ta` ngabes pa apa. Pas depa` e parkiran sepeda. Tang kanca katemmu ben engko` pas nyellok. Jeriya ngabes ka engko`, pas ye nudhing kiya ka bagiyan babah, ternyata celana bagiyan babah engko` sebbhit. Buh ye todus lah engko`. Mun etengghu teryata ekenneng rucina sapeda beddal. Terro sajjhana aghantea babaan, tape ye la maso`a ka kellas, ye maso` bhai lah. Rek nyerek jhalanna, ma` le ta` etemmu ben tang kanca laenna. Marena jham kuliah, engko` bhuru mole kabhuru pas aghante celana, langsung ka kampus pole panengnga bede kegiatan.


Senyatannah suntegen jareya lok e geressah jua rassannah, namong amargha neka dhalelm keadaan takok ban tegang akherrah ghi egerassah Sarah rassah takok jareya. Ban pan saponapan neka nrassannah apor campor bedeh rassah takok bedeh rassah bingong bedeh rassah panik saghalana daddhi settong. Melanah pan saponapan carah se kulah lakoneh melanah ngontrol badhan dhibi'paneka sala settongah ghi matennang pekkeran ghellun ban apekkeran se sae sopajha bisa lebbhi bunga ban bisa tennang teppak e suntik. Pastenah rassa epon cokop maghabay ngetter neng atehnban saghalannah bisa e lebedhin carannah epon pokok pekkeran neka patennang. Makeh dhalem keadaan pucet, ngetter ban laen epon pokok kontrol bein rassah takok nekah.


Kaula toman e terrangen guruh kulah jareya manabi ommat islam neka lok parlo ngaloken ulang tahun sebab neroh ommat laennah. Naong kulah mekkeren se laen ban asumsi melanah neka daddhi rassah sokkor ka ajunan ALlah SWT la ampon nyiap aghin manossah akadhi badhan kulah se bisa daddhi oreng sellebhi sae pole ka adha'eng saenggha bisa selamed dunnyah tor akheratah. Nah kalaban dhari paneka, badha neng hadis jyah manabi e larangan dhari ngalakoen hal se padeh sareng ommattah reng laen , maka jareya lok tamasok ommattah nabi Muhammad. namong oreng neka ghaduwanpersepsi ban kaparcajeen se lbbhi sae ban oneng kadhinapah ka'adha'eng ghi. Lok parlo e jellasen lebbhi dhalem pole.


Manorot kulah ghi, oreng se bisa ngontrol badhan dhibi' sopajha lebbhi taoh cara nempat aghin kabadhaannah neka, engghi jareya lakar orengbse penter. Buli gampang e lakoneh sareng sapah bein termaok nak kanak ban usia se rentan jareya lakar la teppak ghik remaja jruah. Daddhi bannyak la kasos semangken neka pembulon se elakoneh pan saponapan oreng termasuk nak kanak remaja se parlo e parenge pangataoan sopajha bisa lebbhi oneng carannah ngaregghein kabadhaan oreng laen. Parlo sampeyan onenge manabi sadhajana neka pasti la bedeh se ngator otamannah robeh, derejet neka sadhajana padeh neng ajunan Guste Allah. Keng manossa nah neka se dhujen dhen bedhen.


Bannya` hal se engko` sennengnge maso` UNAIR jurusan kesehatan masyarakat. De` ade`na engko` begh ta` percaya diri panengnga engko` orengnga korang bisa nyator e ade`na oreng bannya`, tape pas neng jurusan riya engko` bannya` ajhar parkara nyator se bhender ben se bisa oreng se ngedingaghi ruwa senneng. Poji ongghu engko` bisa lebbih ajhar soal kehidupanna e kota, olle ca kanca anyar ben asa kolah e kampus se bhagus sa Jawa Timur. Pas mare ruwa sennengnga e de`ade` ye pas ospek tingkat kabbhi jurusan sa kampus engko` bisa kenal ka kanca dari Fakultas laen. kancana bur lebur ben langsung akrab. Nyamana ye bhuru kenal kodhu akrab.


Ecokoco reng bini' kastana tada' pada, todus sabharang bada. Polana reng bini' reya manyaman tape kadhang segghut ta' jhujhur. Bakto ghi' nyar-anyarra akuliah senneng ka reng bini' se ca'en engko' raddhin, manis, ban pelak. Lakar ghi' tada' ejab ser-seran tape jiya cora' la enda'. sampe' aherra engko' matoro' pesse ma'le bisa ajaga kabada'an bakto ngekos. Ma'le bada se ajaga engko' otaba aladhini. Heranna jiya narema ban aladhin ongghu. Aherr engko' arassa mantep ban la esser dhala mon bada kalakowan dari dosen elakonaghi. Tape bakto jiya engko' etelpon bada parlonna, e jiya mala abhareng reng lake' se bakto etanyaaghi ka ca-kanca teppa' ka bhakalla. Todussa sara engko' polana nyangghu la bisa'a ajhalani odi' abhareng saterrossa.


Bada oreng se lakar ngarep ta' odi'a bi' pa-sapa. Terrona odi' kadhibi'. Areya kadhang ghi' olle dheng-pandheng bi' maghersare polana neser odi' kadhibi'. Ta' taona kan dari orengnga keya se terro odi'a kadhibi'. Areya ta' bisa esalae. Apa can orengnga. Odi' kadhibi' lakar bannya' eyangghuy bi' reng-oreng neng dhunnya. Kabannya'an areya eyangghuy bi' oreng lowar Negghara. Bannya' oreng ngaolle ontongnga dhing odi' kadhibi'an. Ontongnga areya, ta' bannya' makalowa bannya' pesse ghabay odi'. Melle bharang kadhang melle bharang se lakar ghu-ongghu ekabhuto. Ban pole mon bada bharengnga, kadhang oreng kan ta' nyaman se melleyaghinna. Polana ta' andi' pesse. Bisa keya sabharengnga ta' nyaman rassa dhing bada settong se ngakan. Bada keya se ta' ngakan. Areya bisa ejhelling dhing ajhalan bhareng otaba ngajhak kaada'.


Lem-malem bakto bini ngambhul ban la-nyala ka ana' se ghita' tao apa engko' bhellis sara. Ana' se ghi' bhaji' dhala nangis acerreng. Tadarina ta' buwa' ate se ngampet ana' bi' engko' eyembhan pas tang bini bi' engko' etempak sambi ngoca', mon ngambhul ka engko' jha' pas nganu ana' se ta' tao apa. Tape nyamana reng bini' lakar ta' toman enda' ngala pas ghi' nyambhit jha' mon ta' nganu ana'en engko' ekabala ta' kera masabbhar otaba ngalem. Esambhidhi da' iye ate sajan ngolbu' ban terro nyekkella, tape ontongnga ghi' enga' jha' dalem akalowarga reya biyasa atokar ban aladhini bini ngambhul. Esambhidhi sajan dhaddhi ango' la pas nengneng sakale


Teppa' elang HP Iphone se ghi' buruh e kabellih, rassannah dhunnya neka ancor ban kaula bingong, kadhinapah se merrinnah respon ka reng seppo. manabi atanyah jareya. Kaula lakar la loppa'an orengah ban lok nyadar jha' hp jyah gegger ban lok e temmoh gheggerreg e dhimmah. Nah, kaula neka sempet e koca'en sareng mba manabi jhe' tak geletak daddhi oreng. Mba epon adhabu dha' neka "Bhing...wes leh je' ghi' bingong ban dhuka, jareya amargha kobasannah Allah ta'ala, manabi rejekkennah beeh bhakal a belieh, namong manabi benne lakar la bhaktonnah neka elang ban beeh kodhu ghaduwan ateh se ekhlas. Ngedhing beeh yeh bhing ?" Dhabunnah mba lakek ka kaula se sambih nanges. San kalagghuna kaula nyoro tang kancah ghebey nyareh, ghi alhamdulillah langsong e temmoh ban epableh sareng orengah dhalam kaadan se sae. Toreh, bender jughan dhabun mba lakek jareya. Sampeyan kodhu payaken ban ghaduwan ekhlas.


Selaen e dhingghal reng seppo se lok met amedhen entar kaloar kottah ghi e solak neng sekolahan dinas. Bhakto jaruah kaula ajher se maksemal mungken dele norok les bimbingan masok STAN ban laen epon. Kaula akherrah a daftar dha' sekolah kedinasan paneka, ban alherrah teppak ujian epon e molae. Bhakto jaruah ujiannah neng Sorbhaja gedong GKN ruah. Lah, kaula olle orodhen se kloter ka duwa' teppa' epon pokol settong seang. Nah, san kaula masok la ampon bannyak peserta jareya se norok lebbhi dhari 25 ebhu peserta sadhajana. Kaula akherrah masok roangan ban noroaghin ujian e molae. kaula se pertama noro' tes TPA ajyah kulah lolos, lajuh tes TPU nah aryah jughan kaula lolos, san le norok tes katello' mongken jareya kaula kondisinnah lessoh tes TBI kaula geggher amargha korang 5 poin bisaos. padahal aneka titik terakhir ban ampon la puncak jaruah. Kaula mole semmoh beng rambheng aeng matah amargha tak lolos ban semmoh bedhe kecewannah. Kaula nanges ban stress pokok'eng. Ajyah se lok bisa loppah.


Suntighen engghi ka'dhinto sala settong carah preventif sopajha kita bisa e kahindar sareng pan saponapan penyaket. Melanah hal jareya la ampon kulah alame ban mafaa se rajeh. Rassah takok lakar paste bedeh jha'sampeyan neka manossah benne hewan. Namong manabi sampeyan ngarassaen manfaatdeh ka badhan dhibi', paste la oneng ban ngalakone jughan. Kabiasaan kulah manabi la ampon suntighen neka biasannah ngenom pebennyak ban Ngakan kakanan se ghaduwan vitamin akadhi buah. Suntighen neka, daddhi vitamin dhari dhalam badhan tor maghabay sampeyan bisa lebbhi sae kalabhan ghaduwan kasehadan se cek saennah. Hal jareya, se maghabaybkulah ngayakene manabi vaksin neka penteng sarah, ban sampeyan jha' sampe'ningghale.


Apolong ban dhaddhi bagiyan dari Komunitas Sivitas Kotheka reya argha sara. Essena reng-oreng ngoda se penter. Bada sastrawan ngoda se lowar biyasa iya areya Royyan Julian, Bada Bu Doktor Novie Kamelia se penter ban soghi, Bada Zainal Abidin Tokang Toles Careta Bhasa Madhura, Bada Fikri Ahli Informatika ban salaenna se andi' kalebbiyan. Bakto Kotheka epaddhek engko' banni bagiyanna, tape engko' aropaaghi anggota partama se maso' ban dhaddhi messen kaangghuy bisa menjham kennengan kaangghuy mabada lalampa'an Koloman Budaya bhan sabulan sakaleyan. Bakto awwal Kotheka aghunaaghi romana Ba' Novi maso Dewan Kesenian Pamekasan (DKP). Mare jiya aghabay stempel ban salaenna ma'le bisa aghabay proposal kaangghuy ngenjhan kennengan ban angko' se ajhalan.


Bede pole careta pas engko` gi` kene`. Mun tako` eghighire pas baktona tedung ban aban, ye congoco tedung sampe` ekeloni bi` Bapak, tape nyamana nak kanak ye dung matedung. Sampe` se ngeloni akhirra tatedung, engko` kabur pas amain bi` ca kanca. Sampe` sore bhuru mole. Mun la sore ejagjaghi pas esare. Ye nyamana reng tua ta` bisa aghighir ka anakna parkara nga`ruwa. Panengnga pas kene` ye pade bhai ternyata. Ampo co ngoco pas ban aban teros dung matedung. Pekkerra nak anak ye amain, tape ye pagghun e kontrol bi` reng tua. Mun ta` nga`ruwa ta` bisa disiplin anak, ben nemmu bhai degghi` ka rajana. Seru tape mun nga` enga` ka masa lambe`, ye pade malah terro abeliye pole.


Bhakto lamba' san kellas 1 SD jaruah kulah neka selalu mangkat parak siangah jaruah melanah kulah a potong pendek lok lanjhang deddhi todhus jaruah. Sabbhan areh ka'dhinto kulah e ater sareng ebhu entar ka potong obhu' neka. Kula la adhabu melanah lok senneng manabi a potong pendhek ban jha' sampek pendhek ghellun sebbab kaula todus mon asekola ghaduwan obhu' pendhek jareya. Namong sareng ummi e paksah soro potong pendek melannah parak ujian takok poninah nekah a gangghu ka matah. Akherrah kulah nanges ban lok porron a sekolah manabi obhu'na la ampon pendhek. Namong sareng ummi jareah e paksah tor akherrah dhepak sakolaan kulah e cokocoh sareng ca kancah sadhaja melanah ghaduwan obhu' pendhek akaadhi reng lakek.


Kepatean nak kanak kennek kiah sittong kejadien se nyakek;en ben andik efek se padeh kuatteh dek reng oreng. Kegheggheren bisa nyebabaghi emosi se padeh jenisseh. Setiap oreng ngekspresiaghi dukanah ben rassah keelangan lebet caranah bik dhibik edeng. Kerrong ampo dheddhih sittong begien permanen e delem odik. Teppak eng e kennengen pengaruh syok, hedhe kodhu nyareh ben neremah dukungan deri tretan, kancah, ben seomorannah. Ajiah penting kiah ghebey ngerabetin abek eng dhibik secara fisik ben mental. Kepatean nak kanak kiah depak dek oreng tuanah akadik demmah ajiah depak dek nak kanak laen e delem keluarga jiah. Kabbhi e kennengen pengaruh se padeh make le en laen dampakkeh.


Mun ta` terro ekenning copa, acaca bi` kancana pa bede jarakna. Pajhet bejhi`, kabbhi ye paste e"enje`" mun orosan copa ngalto`. Biasana ye oreng se ampo acaca ben aghelle` talabbhas riya se copana pas ampo ngalto`. Pastena ye bejhi` lah. Mun tako` ngalto` ye bisa angghuy masker kiya. Sateya kan mompong masker ruwa la biasa ye, cokop angghuy masker, pekkerra kan gi` osomma oreng sake` batok pilek. Ta` tao apa polana cuacana se ta` jelas apa polana COVID 19 ye gi` ta` mare aslina. Pokokna la angghuy masker kiya, ma` le ta` to` ngalto` copana ka reng laen. Salaen ruwa mun acaca  pas tade` se lucu ye jhe` ghampang aghelle`, jaga tengkahna, ma` ta` dus nodusi.


Setiya ta' osa Adaftar dhaddhi Pendamping Keluarga Harapan (PKH) koca'en la bada orenga kabbhi. Bi-lebbi e kabupaten Pamekasan se koca'en etekghu' PDIP kaangghuy ebaghi ka reng-orenga. Engko' adaftar iya ongghu dhuli ta' etarema e berkas magghi la ghenna' kabbhi. Engko' la ngarep bisa andi' gaji dari kalakowan se molja ban ngarep bisa mabhunga ana'- bini kalaban dhaddhi pendamping PKH. Rentek rassana ate segghut noro' pendaftaran lako keng lako ghagghar ta' etarema. Engko' ghun bisa alako enga' biyasana, long-molong ghan sakone'. setiya reya mon ta' andi' pesse ta' eyarghai maso oreng. Neserra engko' ta' bisa dhaddhi Imam se bhaghus da' ka ana' ban bini se paleng ekaneserre se dhaddhi ghantonganna ate ban kembhangnga odi'.


Nah aneka caretannah teppak entar ka sala settong bank se maghabay kulah nekah semmoh tegghiren ke oreng jareya reh maggih le tuah terro se emeg omeggeh roh mon enga' jyah cong cong. badha oreng se la ampon cokop tuah kyah omorrah tapeh mon cak ngocak jaruah cek peddisah sarah corak terro e tapoggeh roah, ban pole aneka ghaduwan pembantu ruah. Nah, jareya la ampon mareh ngoros bank ngara ye terros pas lajuh pelemannah. Ongghu rapah bhik engkok e sangghu pelak orengah. Ghu taonnah ngan genderuwo ruah sifattah. Bank neka badha neng lantai attas pelayannanah, ebhu neka toronnah ka bhaba. Cang dhibi' sopir jyah badha neng adha'eng nolonge male look labhu se toon tanggeh. Adoado pas cak ngocak dha' neka "Beeng jyah tang babu, jek ngelluin engkok. Ayoh bedeh tang budih, jijik engkok dha' beeh jyah lok pantes." Dha' neka rapah. Astaghfirullah ya Allah, mon dha' oreng se lok kebesah bisa acaca deiyeh.


Menang undian jiah rassanah bhunga ben bangga rapah! Saongghunah benne give away, tapeh lebbi teppak eng menang kuis - kuis se bedeh neng Facebook ben Twitter. Neng wal - awal muncullah media sosial. Seengak eng engkok se toman engkok menangin deri kuis - kuis jiah antaranah tiket PP Jakarta - Bangkok, olle deri kuis neng FB se e adaaghi bik AirAsia. Terus tiket negghu konser Pitbull kelas VIP! Palang yeh gaya sarah kelas VIP. Essenah bennyak tis - artis ben e sediaaghi bennyak kakanan ben enoman neng konterah. Toman kiah tiket negghu konser Java Rockingland kelas festival. Teppak jiah bintang utamanah band 30 Second to Mars. Jared Leto cek gentengah!


Sinta minggu berik mareh ngurus administrasi cerai moso lakenah. Areh riyah, SInta entarrah ka romanah eboknah ghebey ngalak anaken se la samingguh e tetep ka roma eboknah SInta. Dheri pagi SInta la siap-siap pas mangkat  dheri pagi nompak bis. Sinta koduh nempuh perjalanan korang lebbi 2 jhem, mon macet bisah sampe 3 jhem. Selama ning bis, Shinta apangrasah seddi sarah sampe kaddheng nangis polanah mekkerreh anak'en. Shinta apangrasah la gagal ghebey aberiik keluarga se sampornah ben utuh ghebey ana'en se e kasayang sarah. Tapeh maskeh jeriyah, sinta tak taremah kiyah moso lakenah se la aselingkuh dheri sinta. Maskeh seddi, shinta la pasra moso odik.


Beca’nah menang undian ben kodhu e porop ka tempat se melleh beca’nah “ mendapatkan 1 kipas angin” ilham ngejid ben seneng amargha menang undian.Akhira ilham ngajek arip morop botol the sosro ke tempat berung se gellek meleh, ilham ajelas agih ke se juel minuman jhek olle undian derih minuman teh botol sosro. Pihak berung ajelas agih jet lakaran menang ben soro dentek 3 areh bisa ekalak hadiah kipas angina otabe porop so pesse skeet ebuh 50.000. ilham posing mele kipas otabe pesse, soalla pade buto kabhi. Akhirah mele kipas angin amargha neng kamar kosnah tadek kipas ben suasan malang setiah panas sarah dedhina mare bisa bermnfat ben tak luang pesse gebey melleh kipas.


Kaula toman ghaduwan rassah kastah amargha Lok mabhagus badhan ban lok a jhaga badhan dhibi'. Lambek bhakto ghi'masa pertumbuhan neka kaula lok toman ngakan nyaman ben deben ruah pola odhi'eng. Akherrah lok kerabhat ban bere' bedannah jyah cek kenne'eng. Akherrah samangken neka kaula ngarassaen kadhinapah parlonnah ajhaga badhan ban pole la aomor 20 taonan. Kodhu ter penter a jhaga dhibi'ban kodhu tertib ka atoran se e kaghabay sopaja lebbhi ghaduwan badhan se sae. Kadhang arassah todus jaruah polannah cek korossah ban kolek na neka kusam amargha korang aeng pote. Pokok kastah sarah lah intinnah, daddhi sateya la sadar dhibi'jha' ajhaga neka penteng.


Ghuru Tauladan reya pangargha'an se eberri' Kepala Sakola'an kaangghuy ghuru se bhaghus ban dhaddhi conto da' ka se laen. Bakto dhaddhi Ghuru Tauladan neng Sakola'an senneng campor sossa. Sennengnga polana aromasa eyarghai ban bisa dhaddhi conto se bhaghus dar' ka oreng laen. Sossana iya aromasa andi' tangghunan se lebbi berra' polana mon sampe' ngalakone kasalaan kene' bhai bisa dhaddhi caca sanajjan kasalaan ghella' ta' esangaja. Mangkana pa-apa reya pagghun bada bhaghus ban bhurukgha, tape mon la epele dhaddhi ghuru tauladan ya engko' eyangghep lebbi bhaghus etembhang ghuru se laen. Magghi dalem ate ca'en engko' bada settong ghuru se lebbi patot etembhang engko', tape kadhang ghuru reya abak ana'il mon eberri' tangghunan maso Kepala Sakola. Kadhang acaca bajaran ban bannya' serrona. Patot Kepala Sakola mele engko' se ta' se-pesseyan.


Lela riyah santreh ning sala sittong pondukhen ning jhebeh temor. Lela ngalak program hafalan tello polo juz. La bedeh sabulen riyah Lela abek gelisah polanah tak ghellem hapal. Ben pole pas parak ujien hafalannah ka nyainah. Lela takok maghebey kecewa ben seddi oreng tuanah se la partajeh ka Lela mon bisa hafal tello polo juz. Lela seddi pas acaretah dhek kancanah mon ngetek ben takok tak hapal. Kancamah ngedingaghi caretanah lela, maskeh lela acaretah sambi nangis. Kancanah bisa makuat lela ben matennang ka lela. Samarenah a caretah ka kancanah, atenah lela abek nyaman. Mon la ateh nyaman, lela pas bisa fokys pole ngafalaghi.


Bhakto kulah ghik kanak, kulah lakaran segghut daddhi korbannah buli sareng nak kanak se laennah. Melanah kulah kocaeng jareya pettes ban compet matannah. Kulah lakaran ngakoen manabi kulah duh cek kene'eng ban matanah kenek kadhibreng cenah. Sala le konwng ban matannah compet, daddhina oreng nengale kulah sangghu reng Chena jaruah. Pas dhari neka, mulai ampon lok bisa e parenge oneng kan ka reng tuah takok ngamok. Settong bhakto teppak reng seppo ngater kulah ka sakolaan, bedeh nak kanak neka nuadhin kulah sareng cacaan congocoh jaruah. Lajuh bik tang Ebhu neka esareh anak jareya ban e semmone tor e cak kocaen jughan. Ban tak loppt langsung e lapor aghin ka sakolaan male jerreh.


Lambannah neka kulah duh cek saranna manabi badha neng attas pangghung ban rassannah neka ngetterra sarah manabi e soro maju ban adhabu sareng abannya'an oreng jareya. Kulah neka kadheng ngetterran jaruah manabi bedeh oreng se getarah kulah acaca neka ban e tengale. Melanah julah lakar la sennoh introvetrt jaruah. Mela dhari ka'dhinto rassannah neka duh cek ngetterrah tape kulah kodhu bisa maju ban nga labhan rassah paneka. Carannah kadhi ponapa, ghi e pertama kodhu seap aghin mentalah ka'dhinto ban sampeyan kodhu seap sadhajana mela dhari paneka kulah sareng sampeyan bisa ngalabhan rassah takok se ne bennean ban bisa lebbhi bengal.


Ajaga bhadhan ma'le sehat reya padana ajaga kalowarga. Liver ban panyaket tabu' kembung lakar bisa mapesa sataretanan kaangghuy saterrossa. Majhadi' ate teppa' ebakto adhan isha' engko' ban ana'en Anom se aropaaghi tang sapopo nyongngo' filem Naruto neng Global TV. Bakto adan bada sowara acerreng nangis, tang sapopo kalowar sakejjha' pas maso' pole, engko' atanya arapa. "Mate la" sapa? ca'en engko'. "Eppa'' jawabbha tang sapopo. Engko'blangsong nanges maso tang sapopo, bakto jiya ghi' bhuru maso' SMP ban tang sapopo se saomoran engko' andi' ale' bini' ghi' kenni' kabbhi. Mare jiya engko' entar ka mayyit ban oreng bini' bannya' se maca Burdah sambi nangis, Mayu jaga kasehatdhann liver reya panyaket se bahaya ango' nyeggha etembhang kasta.


Kabbhi oreng neka bisa bein ngalakone hal jhubek makeh tampilan ah neka sae. Kita Lok bisa nengale oreng dhari panampilan nah Bein, namong bedeh pan saponapan se kodhu e tengale melanah jareya becce'napah bhunten. Ban epon manabi kaloaran roma neka bhi' tengateh bein takok bedeh pa apah penjahat se ngga ganggu sampeyan ban sampe'nyalakaen sampeyan. Daddhinah kodhu ghaduwan ngastete se rajeh ban aduweh sopajha bisa e lindunge sareng sakobesah. Mela dhari paneka pan saponapan oreng tantonnah lok bisa kita prediksi jughan jareya oreng becce'apa bhunten. Takok e kenneng bacok Bein dhari budih pas e kalak pan apannah jareah, daddhinah pabennyak maos duweh Bein.


Segghut ecokoco polana jomblo maso ca-kanca keng ta' toman ekedingaghi. Keng aherra sakeng segghutdha pas sake' ate. Toman bakto eyonjhang mantan engko' mangkat kadhibi' ban ca-kanca se laen abhareng maso bini ban bada se la ngembhan ana'. Engko' epamare se ecokoco ekabala jha' kiamat la para'. E bannya'en oreng engko' todus, sanajjan roba ganteng tape mon tako' se nyemma'a ka reng bini' aherra engko' keya se dhaddhi jomblo aher jhaman. Molae dari jiya engko' mon eyonjhang kanca mantan otaba reuni rangrang dateng. Mon onjhangan engko' segghut matoro' bhubuwan ka kanca se laen polana engko' tako' ecokoco ban enget-tengnget rassana todus ban sake' ate.


Mon are biyasa ngatela' setan pola la biyasa. Tape mon neng bulan socce pas ngatela' gunduruwo ajiya se ma santa' ghulina talempona ate. Bakto jiya engko' amain hp sambi nantos baktona saor. Engko' nyongngo' video e fesbuk sambi dung-tedungan. Pas bada settong video se bada oca' ngatela' reya e bakto mare abhuka. Bi' engko' esongsang pagghun ta' paddhang aroba jhuko'. Tape bakto la epamereng, addo pas me' ce' paddhangnga gunduruwo nompa' keban enga' embi' keng atandu'. Gunduruwona ajhailan dari tarenga ban atandu' keya. Aherra engko' tao jha' setan se bada eyate se ekorong mon apasa, setan se aropa nakso banne bharang alos.


Rassannah la ampon laen teppak kulah ngarassah takok manabi nengale setan e bhakto kulah ghi' kanak sareng la ampon rajeh ka'dhinto. Melanah samangken jareah bannyak reng oreng dha' neka a rassanah a dhabau ka kaulah jah' ghaduwan pekkeran se jhubek, namong sadhajan lok oneng rassah se e ka ghanduk sareng kulah dhibi'. Melanah dhari paneka rassannah oreng jarea la ampon e parenge sadhajana manabi lok bisa e kakarep sareng pa apan neka. Mon oreng takok nengale setan ghi aneka settong hal se wajar sebab sampeyan sadhajana lok toman nengale hal se lok toman e tengale jughan, daddhina lakar la semmoh bedhe pertentangan pastenah kan. Mela dhari sekanjeh kulah ngarebbeh jareya bisa lebbhi onneg pan saponapan oreng se bisa ngadep aghin kabadha'annah ka'dhinto.


Nanda senneng ngeding aghi musik dheri korea. Musik dheri korea riyah nyaman K-Popo. Dheri benyak grup band korea, Nanda sennang ka grup musik senyamanah Stray Kids. Dheri sakeng sennegah riyah, nanda sampek nabong ghebey negghuh konsen STray Kids ning korea. Nanda rencana mangkat moso kancanah se lebur ka Stray Kids kiyah. Areh senin Nanda mangkat nompak pesawat Garuda ka seoul moso kancanah riyah. Mele areh senin polanah argeh tiket paleng mode ye ning senin riyah. Nanda ben kancanah dhepak areha Selasa pagi ning Seoul pas langsung ka pengapan. Nanda dhepak malem sarah ben lansong lanjut istirahat sampek pagi. Ning areh Rabu, nanda moso kancanah pas mangkat ka venue kennengan Stray Kids ngadaaghi konser. Depak dissah, ternyata la benyak oreng se nagntri kiyah ben antriannah la lanjheng sarah.


manabi kulah dhibik ghi ghaduwan rassah takok mon sekarat jareah lakaran hal se normal ban e geressah sadhajana manossah. Kalabhan badannah katako'an neka lakar maghabay kita sadhaja ghaduwan eman se koat malar mogha kita e jhau aghinnah dhari hal hal se bisa majubek pekkeran kita sadhaja. Lantaran dhari jareya hal se maghabay kita lakar lok bisa takok ka maot ghi amargha dhunnyah. Oreng se kadhunnya'an lok bisa mekkerenka akherattah ban lakonnah nabeng malolo saenggha lok temmoh tojjuannah ka ka' dhimmah. Malar mogha dhari badannah rassah takok neka, kita bisa nengkat aghin pangaterroan kita ghebey a poji ban a seporah se rajeh.


Manabi kabannya'an oreng adhabu mon ngatarah setan jareya kodhu ca'becaan pa bannya', namong paneka lok toman onenge rassannah nengale setan bantak kobasah paapah. Ngejjhit sala settong respon tubuh manossah manabi badha neng kaadaan se lok toman e alame sareng oreng asebbhut. Napah pole aneka nengale setan, se eka'dhimmah jareya lok toman eketarah sabelummah ban sampeyan lok toman nengale robannah sabelummah saenggha manabi ngetarah sekalean paste bdha rasah ngejjehittah. Abdhina adhabu kadineka sebab ngalame kadaddhian jareya daddhi lok bisa nga hujat jughan sebab sampeyan lo kerah bisa oneng rassanah. Nah, dhari paneka tore saleng ngaregghain. Rassah tekerjed neka biasa e alamae reng oreng jareya.


Manabi nyareh kalakoan lakar la sossah. Namong sampeyan bisa alakoh neng roma dhalam kaadaan mobile kok bisa e kalakoh eman dhimman daddhinnah. kadhin kulah neka alakoh makeh bedeh tellasen topak areh ruah laen kiah atorannah manabi reng Madhure. magih sibuk, namong bisa alakoh ngebey topa' ladeh kakanan khas reng Madhura manabi la ampon tellasen agung. Padahal jareya bisa e kalakoh sareng settong oreng seh, namong kadhinapah pole skillah settongah korang bennyak daddhi ragu bein kulah ban eman ka pesse. San le marennah alakoh sambih amassak jareya langsong a massak topak naban laennah ngebey pa lappa ladennah ka'dhinto ban yap siap tellasen laggunah.


Benyak oreng se lebur norok undian. Benyak kiyah oreng se anghuy stategi undian ghebey narek konsumen ben pembeli. Bede tello' macem undian se biasanah e angghuy, se pertama riyah undian tanpa sayarat cem-macem. Misallah ning pameran bedeh stand se aberrik kupon undian ke pengunjung, undian pas e lot ning benyak oreng. Dhedih oreng se andik kupon sapaan bhein bisah norok ben bisah menang. Se ka duwe' riyah undian se ghik anghuy syarat. Misallah melleh roteh 5 pas olle kupon undian se bisa ngenning hadiah se lain, misallah olle mobi, sepeda motor otabeh kulkas. Riyah tak kabhi oreng bisa norok, polanah oreng kodhu melleh ghellun pas buruh bisah norok undien. Se tarakhir riyah oreng se norok uniden tape ghik benyak makaluar pesse. Misallah melleh produk makle olle kupoh, mon la olle kupon pas ghik ambhu kerem kuponnah ka perusahaan. Undian se terakhir riyah biasanah rang-rang oreng norok polanah ghik ambhu repot ngerem.


Kulah molaen dhari lamba' edhingghal sareng Ramah amargha beliau neka ampon apesa sareng ebhu. Nah jareya rassannah cek dhukannah manabi nengale bhakto jaruah. Lok mampan rassannah, napah pole e dhingghal dhari ghi' kana'. Duh neserrah sarah manabi nengale nasib jariya. Kulah dhele aseroh ban ajelling kabebe sareng cara nengale nak kanak se badha neng jhalanan otaba se badha neng yayasan jareya. sakeng kulah ngabesin badhan kulah dhibi'. Rassannah nekah duh cek sarannah odhi'na ghi. Toreh Tan tretan pa bannyak rassah sokkor jariya. Ajelling neka ka bhabha benne ka attas pole, amargha dunnyah nekah sakejji'. Ban tak olle marajeh dhibi' kodhu ajelling jughan ka sadhajana se bedeh neng seddhi'eng. Ban regghein teppa' ghi' bedeh.


Sapa se ta` bejhi` ngabes oreng gota. Mun ta` bejhi`an biasana oreng se la biasa enga` tenaga medis. Mun alako e rumah sake` tenaga medis ta` pera` biasa nengghu oreng ngota, oreng muang hajat, akemmi neng kasor, nengghu dara ngocor ben bannya`, ben la biasa nengghu reng mate. Mun enga` oreng laen se ta` biasa negghu apapole pera` acaca pas ngeding, bisa bhai bejhi` pas lempo se ngakana. Mun maksaaghi ngakan bisa asabaghi ye ngita`a kiya. Ta` nyaman ongghu dhaddhi oreng se bejhi`an nengghu reng se ngota ye. Serba odi`na korang santai. Beremma coba` mun misalla abe`na dhibi` se enga`ruwa.


Sadhaja kaloarga ghi cokop panek nengale ban mereng keadaannah mbak san le kadhinjareya ban la ampon e vonis sareng dokter. Melanah dhari ka'dhinto ramah se ghaduwan pamekkeran se lebbhi sae ban lakar lebbhi tennang, akherrah ghi padeh biasa bein. Aneka sala settong hal se kodhu onenge sampeyan sadhaja, sopaja sampeyan neka mon badha oreng sakek lok lajuh gaduwan pekkeran jhubek se bisa maghabay oreng panek ban pekkeran nah jareya bisa jhubek. Daddhi oreng  neka lajuh Lok bisa ghaduwan pekkeran se positif melanah sampeyan la ampon pandengan se Laen. Sopajha selamet dhari jareya kodhu pa tennang ghellun dhari pa apah se eka maksud ban jha' sampek panighan Bein.


Pote ghik ennonah entar berrik'in semangkah bik i - nyanyi. Ajiah ghebey sittong bhejeren polanah Pote le alakoh neng romanah nyai jiah. Semangkah se e sediaaghi bedeh tellok bentuk. Se kennek, seddheng, ben se rajeh. Bernah kolek eng akadik semangkah biasanah, ijo bik ris gheris ijo tuaan. bentuk eng bunter sempornah. Pote dhegher ngejjhit bik bentok eng se cek gentengah. Rassanah mustahel bedeh semangkah bentuk eng segenteng jiah. Tapeh polanah nyai ghellek soghi, Pote percajeh bhein. Ngara bedeh tanemmah dhibik, pekkerah Pote. Polanah le bennyak ben ghibennah Pote se teppak jiah ceccer neng len jhelen ben e ghibeh bik nyai jiah dek romanah, tebhenah Pote mele se kennek.


Mon bedeh posyandu neng RT  riyah biasanah sabben sore. Mon bedeh posyandu deiyeh riyah akdeng biasanah bennyak nak-kanak kennek se olle vitamin otabeh obet deri bu bidan ben perawat, Kadeng kiyah bedeh suntikan khusus vitamin.  Mon le osom sintikan riyah pasteh bennyak ekeding suaranah nak-kanak kennek se nanges, kaden gik buruh der roma le ekeding suaranah tang alek se acerreng cek ranyengah margenah esuntik. Tang mamak senyatanah bedeh neng kassah ngancaen tang alek. Tang alek setiyah lakar gik omor belluk bulen, teppak ngeding suarang tang alaek se nanges banter jiyah engkok langsung neng tempat posyandu ajelling tang alek. teppak jiayh tang alek le egendung mamak, pas aherah engkok se gendung tang alek ben ngajek maen tang alek.


Oreng seddhi kadhang ta' bisa eyalose bi' oca' se alos. Oca' se bisa masenneng otaba matennang ka oreng se seddhi. Oreng seddhi ajiya bhuto bakto abit se bisa abaliya pole ka kabada'anna. Seddhi parkara elang bharang se argha sara ka dhibi'en kadhang ghi' ker-pekkeran. Neng pekkeranna ghun aesse da'ramma ma' bisa elang, da'ramma carana se olleya bharang jiya pole, otaba kodhu da'ramma dhibi'en se terro mabaliya bharang jiya. Oreng seddhi banne ghun saare duware kellar otaba bhakal baras. Ta' kera. Bhuto bakto lakar. Keng mon bada kanca se seddhi, engko' kadhang ngeba tang kancah jiya entar ka kennengnga se seppe. Se sakerana merri' bakto dhibi'en maenga'. Sadar. Sadar jha' bharang apa'a bhai bisa keya nyeggha santa', bisa keya nyeggha on laon. Mon kerana bharang se lakar tada' pole neng dhunnya ajiya ghi' patot. Mon bharang se bisa eghabay pole, ya bhaghussa, melle pole. Mon ta' andi' pesse, long-polong ghallu pessena. Ma'le tekka se melleya bharangnga.


Kaula neka dhu cek sennengha nengale kaula lolos beasiswa jughan neng Perguruan Tinggi negeri, napah pole ban bhulan neka kaula e bhandhai sareng Yayasan ban lomayan ghabay uang jhajan. Sampe' ebhu adhabu dha' neka "Ya Allah...sakalangkong ghi, ya allah tang anak daddhi reng rajeh". Aneka rassah bhungan ban terharu jughan kabbhi badha. Rassah bhunga lakar badha neng ateh settong kaloargha, namong makeh dha' neka badha rassa seddhi trharu jaruah amargha bhakkal jhau dhari reng tuah. Dha' tang tretan ban lek alek neka kulah la ampon masang robha senneng sopaja lok kepekkeran tor salanjuddeh neka kulah asemangadhin dha' para pejuang beasiswa kodhu tetep semangat ghabay mabhunga ateh reng seppo.


Sampeyan oneng carannah sopaja kita neka e pas pasrah manabi olle coba ban kakastaan se nempa ka badhan dhibi'?  Kadhinapah carannah ? Se pertama, sampeyan kodhu onenge manabi kabadhaannah dhari rassah kastah engghi ka'dhinto a lapang dada. Ka duwa' toreh lok anapah manabi speyan ghaduwan rassah dhuka ajyah lok anapah, rassaen ban nekmataghin kabadhaannah sampeyan bhakal oneng maksud dhari kadaddhian jareya. Se katello' sampeyan kodhu onenge manabi se kabesah neka aberrik rassah kastah jareya badha settong alasan se lok bisa e jellasaghin sareng kamampoan manossah. Oreng se bisa ngandalaghin perasaannah aneka oreng se mennang ban oreng se sukses ngalabhan katako' aannah dhibi'.


Oreng se biasa neka kabiaasan cak ngocak sareng reng laen ban sadhajana neka bosa e kalakoh kadhibi' biasannah neka ghaduwan kabengalan se lebbhi sae daripada laennah. Manabi sampeyam oneng oreng se lok toman maju neng attas pangghung ban tak toman abu dhabu sareng oreng neng ade'eng kabennya'an manossah jareah lakar la orrengah mlarat ban lok bisa cak ngocak jaruah manabi acaca sarebf reng bennya'. Hal jarah se mabisa oreng neka lok oneng kabadha'annah lastarennah nekabiasannah lok oneng carannah abu dhabu. Hal jareya sanyatannah kodhunnah bisa lebbhi ka kaeabhan bein manabi oreng paneka jhek paksaen kabadhaannah male tak demam pangghung bisaos ban sadhajana neka bisa ajhalan lebbhi sae.


Teppak jheman STOVIA, reng-oreng bhunga bisa masok kuliah ben antusias ghebey norok masa orientasi mahasiswa se biasa e sebbhut ospek otabeh PPKMB (Pengenalan Odik neng Kampus ghebey Mahasiswa Anyar). E luar rassah antusias jiah, ternyata ghik bedeh perploncoan se kejadien teppak neng dissah. Deri memoar se judulleh "Kenangan deri Odik Siswa STOVIA 25 taon Lambek" neng bukunah Jacob Samallo e berik taoh jhek mahasiswa kedokteran e kisahaghi kodhu ngatoen seniorah bik sebbhuten "Tuan". Mereka e soro ngelap sepatu, ngatur lemareh, ngesse'en lampu ben kadheng dheddhih kurir deri para senior. beberempah kancah senior mentah juniorah ghebey mejer kakanan se mereka pessen.


Engko` aslina oreng se endi` kepribadian tarbhuka. pera` pas bakto SMA ruwa model penilaian e kelas mun siswa aktif ta` ebitong maso` ka tamba`an nilai, pera` ulangan, ujian tengah semester ben semesteran bhai se maso` ka penilaian, dhaddhina jeriya se aghebey engko` pas lempo aktif pole e kelas. Pas bakto ruwa teppa` engko` esoroh ajelassaghi rumus fisika neng ade`na ca kanca. Engko` noles ruototanna rumus jeriya ollena dari dimma. Kateppa`an tade` se tao sakelas pera` engko`. Akhirra ye majhu. Maseh engko` la abele mun Pak Ghuru bhai se ajelassaghi ruwa, jhe` engko`. Pas majhu ka ade` tat caletat, ta` tao acaca. Ye begh todus engko` sampe` nak kanak e kelas aghelle`. Coba` bayangaghi eghelle`i reng sakelas. Ye paste toduslah. Bhingung se nyatora ben e abes reng bannya`.


Dalem kabada'an sossa areya ta' bhaghus mon erabat ros-terrosan. Mon seddhi areya eyobu, dhaddhi panyaket. Kadhang dhingla epaambu dari kalakowan se nyaman jiya, pas ambu ta' nyare lako laen. Ghun pasra ban ghun-pagghun sossa polana perna epaambu dari kalakowan se nyaman. Pas dhaddhi oreng ngejjhidhan ka pa-apa se etarema dalem odi'en. Dhaddhi biyasa monla olle sossa otaba kabada'an rowwet ka oreng se lakar ta' bisa ngoba dhibi'en ka tengka se bhaghus. Tengka se bisa narema badana dhing bada kabada'an se etarema neng odi'en. Mon la kabada'enna dayya, areya ta' bisa ebhidhaaghi dari reng bine' bi' reng lake'. Kabbhi pada mon dari orengnga lakar ta' bisa mabecce' dhibi'en.


Reng Indonesia neka lakar ka bannya'an ghaduwan kapercajeen se cokop kuat sareng hal se mistis. Sa ongghunah manabi e jhellingi sareng apah se kita tengale ghi manorot kulah badha percajeh ban lok percajennah. Percajennah ghi kaula soallah badha neng lingkungan se e ka'dhimmah toronannah neka ghaduwan ka ahlian juah roh dhujen nengale se lok ketarah, termasok kulah jughan kadhi jareya. tapeh lok percajennah kadhang kulah nea e kakan sareng sugesti dhibi' ruah ban badha oreng se ko mengakoh andhi' ke ahlian tape san e tengale neka seobhung pa apannah. Lok taoh paapah namong acorak nga onenge sadhajana. Sampek kaula ressem bein nengale tor ngedingaghin caretanah.


Aghighir marghana tada' pa-apa reya bharang muhal. Biyasana se segghut dayya rowa reng bine'. Banne nyare paraten mlolo. Kadhang lakar dayya babateggha ka reng lake'. Cora' sakabbhinna se eghighira. Maske tada' pa-apa, bharang kene' rowa dhaddhi raja parkarana. Engko' ta' tao arapa reng bine' areya segghut dayya. Apa rowa se esare dhingla panyakeddha molat. Kan niser oreng se semma' bi' dhibi'en. Arassa sala keng ta' tao rassana rowa apa. Tada' masala pa-apa keng kodhu bada alasanna mon dhing etanya'aghi ka reng lake'en. Senga' se sala reng lake'en rowa. Engko' ngoca' dayya reya polana la tobuk ngidingaghi bada kanca acareta marghana ser-seranna dhujhan ghighir ta' jellas. Tang kopeng sampe' ghatel ngedingaghi bharang senga' jiya.


We dhuweh ghebey nak kanak se ghik bhuruh rembik jiah secara umum padeh tapeh beberempah dhuweh bedeh se e khususaghi dek sittong jenis kelamin tertentu. Misallah dhuweh ghebey nak kanak se ghik bhuruh laher jiah biasanah barakallahu laka fii mauhubi laka wasyakartal-wahiba wa balagha asyhadu wa ruziqla birrohu. Mon oreng tuanah bhejik ngeding dhuweh jiah bhagusseh e jeweb bik dhuweh se beccek kiah. Selanjutteh dhuweh se e becain mon anak eng se ghik bhuruh rembik jiah binek. Dhuwenah u'iidzuki bikalimatillahit tammati min kulli syaithanin wa hammatin wa min kulli 'ainin lammah. We dhuwe jiah beccek eng e becaaghi teppak kita entar nyandek oreng rembik.


Oreng biasannah lakar asal ngocak ban tak ngerrem apah se e kadhabhu ban e kapettah jareya. Lok sadhajana neka bisa e taremah neng kopengah oreng laen sebab bisa nyake'en atennah oreng. Pabisa aghin manabi acaca neka jha' bedeh sangkot paoddeh sareng SARA se eka'dhimmah neka masalah se paleng sensitif neng kopengah oreng. Manabi sampeyan la oneng sebab oreng jareya lok bisa tresna ka negharannah dhibi'' ghi amargha cacannah neka lok nyaman ban nga gangghu deiyeh napah pole soal bidennah kolek manossah, aghama tor bhasa se eka'dhimmah oreng settong sareng oreng laennah bideh besannah, bideh aghamannah tor bideh sadhajana. Daddhi saleng ngaregghein neka penteng sarah tretan ghi.


Mon oreng se takok e ombheng tandhannah oreng jareya lok ghaduwan pendirian se koat malannah sadhajana atoran kodhu e patorok namong ghi bedhe atoran dhibi' kalabhan bhakto ban perasaannah tim. Sadhajana neka la ampon bedeh takarennah bhi' dhibi' edeng saenggha sampeyan lok usa kobeter ban sampeyan kodhuna bisa nengale bein tor nyareh kasempadhen ghebey maloros se paleng becce'. kalabhandhari paneka sadhajana lakar lok poron e abesin pole, malar mogha mabahi ghaduwan atasan kalakoan se lakonnah neka a komentar tok ban lok bisa e andalaghin, ghi pstenah bisa marosaghen settong sareng salaennah. Daddhi takok neka lakar bedhe kennengah dhibi' ban sahdjana lok bisa e katako'en.


Macet se bada e Madhura se bhan baktona ta' bisa eyattase reya marghana pasar banne polana oreng bannya' mangkatdha alako otaba da'emma'a. Kadhaddhiyan enga' reya marghana oreng tada' kasadaran kaangghuy kalancaran jhalan. Pamarenta pada korang esto kaangghuy mamare parkara enga' reya, mon keng lakar ongghuwan terro tada'a macet, ghunaaghi polisi bagiyan Satlantas kaangghuy ngawal ban matarteb jhalan, mara mon ena-karena apa lakona Polisi e naghara reya jha' bannya' sara dumasa' pas ta' bisa ngattase bharang se kenni' enga' macetdha pasar. Mohal mon la eyator bhan are oreng ghi' ban-saromban da'iya. Poko' Pamarenta ghun lebur aghabay bharang se paddhang bhaghus banne maelanga kata'bhaghusan se bada e daerana dhibi'.


Daddhi sakseh kecelakaan maut antara mobil tor truk neka berre'eng potra. Melanah kulah tor sadhajana jareah bhakal ngalakone meyarsa daddhi panglepor se paleng jhujur. Kadaddhian se elakone pan saponapan oreng se maghabay kulah ceng ngeng engghi ka'dhinto cacaan sareng apah se kadaddhian dhalam lokasi neka lok padeh. Bahkan se maghabay kulah lebbhi takerjed pole, engghi ka'dhinto pan saponapan oreng jareya dhujen bey ngebey pettah neka daddhi aomberrah jeh bennyak. Kulah takok, apah se kulah tanggebhin jareya mala lok bisa e pangerte sareng pan saponapan oreng ban lok narema tor mahame, apah se ekamaksod. Namong kulah cokop ngerteen sadhaja ban cokop santay maggih takok ruah sabenderrah. Adhabu apah se kulah tengale paneka tor kabenderrannah jareya.


Dari oreng se tako` mun tampila e ade`na umum, engko` beremma carana kodhu bisa acaca ben ta` dhaddhi bharang se ele` ghelle`i ben nak kanak. Akhirra engko` molae dari ngjhari nak kanak kene` les privat. dari les privat ruwa engko` akhirra bisa alatih nyator, pas bede pole dalem bakto singkat engko` olle tawaran ngajhar les kelompok nak kanak SMP. Dari ruwa jadwalla engko` ngajhar saminggu bisa du kale otabe sakale. Pas ros terrosan jurusanna engko` pajhet se kodhu bisa nyator, kan nyamana Kesehatan Masyarakat ye kodhu bisa komunikasi se bhagus. Marena engko` bisa pas nyator ben ta` tako` sakale, ma` ye eberri` se nyaman bi Allah presentasi terros, akhirra nyamanlah nyator ce` bengalla lah.


Daddhi sakseh nekah lok pang ghampang tretan, bannyak hal se kodhu ba egibeh tanggung jawab se rajeh. Melanah dhari pan saponapan kaleh jareya kulah segghut e pangghi madaddhi pihak ka tello'. Hal jareya e lakone melanah sadhajana neka butoh Ireng se bisa mamatojhu' kabadhaannah jareya. Saenggha pastenah butoh oreng se daddhi matenga, sopajha masalah jareya bisa mareh ban damai. Kadaddhian paneka segghut kulah alame, melanah bedeh sakseh jareya pajellingannah takok jaruah teppak ngajellasa aghin kadaddhian se dher benderrah. Lamong dhari paneka jughan pan saponapan oreng la tantonnah kodhu matenga melanah takok eng sakseh neka e parenge pa apah sopajha male totop colok kan salah taoh.


Bede kiya carana ma` le ta` ghampang bejhi`an. Pertama coba bayangaghi, kan gi` bannya` oreng se bisa ta` bejhi`an, maseh de` ade`na reng jeriya termasuk se bejhi`an. Kaduwe`, bergaul ta` pera` ben reng se soghi, coba alengleng ka oreng se lingkunganna kumuh, niat nolong oreng ben akanca ben sapa bhai, jhe` le mele kanca. Mele kanca dari tengkahna, benni asalla jeriya sapa. Katello` Coba lateni nganjhu nak kanak kene` se omorra e babahna 5 taon, panengnga nak kanak kan biasana ampo ta` abele mun ngota`a, degghi mun la endi` anak dhibi` dhaddhi ta` tagherjhet pole. Mun la abe`na biasa negghu ngota, bhakal ta` ghampang bejhi`an. Beremma pas abe`na dhibi` ekabejhi`i kiya ben oreng panengnga ngotana. Ta` ende` kan?


Kaula ghadhuwan kanca se bakto asakola SMP segghut asareng kaula kabara' ka temor. Kanca paneka manabi ecaretaaghi insya Allah loco jhalan odi'epon amargha araji oreng se bajhi' ka aba'en. Asmana Ahmad, se segghut ecokoco amargha Ahmad paneka amero'an. Se congoco paneka kanca bini' amargha segghut taparkpek sareng Ahman se lako ali-ghili mero'. Kaula engghi nyama kanca sanajjan bajhi' nengale na'-kana'SMP se kodhuna ressek tape pagghun amero'an ghi pagghun asareng jha' la kanca. Kula lako masabbhar Ahmad, jha' kanca kaula paneka dhala ta'enda' asakola polana todus lako ecokoco. Keng samangken kaula takerjhat, Tija se segghut congoco Ahman paneka samangken dhaddhi rajiepon ban ngaghunghe potra 5.


Mon kedibik'en neng kennengan anyar jiyah lakar nakok'en. Meskeh padenah oreng takok bedeh  neng kennegan rammeh tapeh lok kenal oreng sama sekaleh. Ariyah bisa deddhi agih takok polanah oreng jiyah bisa ngetter dibik ben kobeter dibik. Se paleng parah bisa sampek keringet cellep. Oreng  se lakar \takok neng kennengan sepeh otabheb kedibij riyah margebah deri kennek lakar biasa klok edianangih, dedhi  pateh bedh oreng. Mon le kadung gugup margenah takok paleng parah bisa sampek keringet cellep. mangkanah oreng jiyah cem-macem bedeh se takok'an bedeh kiyah se bengalan lok kabbhi padeh. Oreng  se lakar takok neng kennengan sepeh otabheb kedibij riyah margebah deri kennek lakar biasa klok edianangih, dedhi  pateh bedeh oreng


Ghuru Tauladan reya pangargha'an se eberri' Kepala Sakola'an kaangghuy ghuru se bhaghus ban dhaddhi conto da' ka se laen. Bakto dhaddhi Ghuru Tauladan neng Sakola'an senneng tape engko' ta' enda'. Sennengnga polana aromasa eyarghai ban bisa dhaddhi conto se bhaghus dar' ka oreng laen. Ta' enda iya polana se mele reya OSIS banne kepala sakola'an. polana mon sampe' ngalakone kasalaan kene' bhai bisa dhaddhi caca sanajjan kasalaan ghella' ta' esangaja. Mangkana pa-apa reya pagghun bada bhaghus ban bhurukgha, tape mon la epele dhaddhi ghuru tauladan ya engko' eyangghep lebbi bhaghus etembhang ghuru se laen. Magghi dalem ate ca'en engko' bada settong ghuru se lebbi patot etembhang engko'. Keng se bhender Ghuru Tauladan reya kodhuna epele kepala sakola'an banne moret


Neng tipi, bannya’ barta atalabuyan. Bada na’-kana’ ngoda se ta’ bisa narema kabada’an sampe’ nyeksa ka dhibi’en. Bada se nyeksa dhibi’en sampe’ tada’ nyabana. Marghana ta’ narema gaji se sakone’ ban kalakowanna ekala’ oreng. Ma’ sampe’ dayya tayya mon eker-pekker. Lakona ghun dhaddhi ter-ngater bharang kereman. Polana eghighiri oreng se ta’ narema bharang ganteng. Polana bharangnga rosak pas manglo ka oreng se ngater. Oreng se ngater ta’ tao jha’ bada bharang rosak. Taona ghun ngater. Oreng se ngater reya aherra ngamok keya ka oreng se narema. Maske lakona, pagghun ta’ tarema polana eyamok oreng se narema jiya. ebbossa ngeding, pas oreng ngater jiya epaambu alako ngater. Epadayya polana ebbossa ta’ enda’ usahana reya dhaddhi jhuba’ ekeding oreng. Marena jiya, oreng se epaambu reya ngenom obhat tekos. Mate neng romana dalem kabada’an pegghel.


Buli neka saongghunah lakar la bede molaen dhari lambannah ban samangken cokop bannyak oreng nekanse dhujen a buli reng laen e angghep hal se biasa. Padahal loh seajjennah neka bisa marosak mentallah oreng laen, ban kita se ngabuli epon e kennenge jughan kaabidhan kabiasaannah manossah se cokop lok parjugha jghan ban dhujen majubek reng laen. Kabiasaan paneka tantonnah kodhu bisa e lerate aghin malar mogha bisa ngoba pola pandengan papaserah se bisa terro a obe'eh. Saenggha sampeyan duh keng coman tengale pole, malar mogha ka'dhinto bisa daddhi sala settong hal se maghabay sampeyan sadhaja bisa paham efek dhari buli paneka. Kejjem lakaran, tapeh kadhinapah pole manabih la ampon kadaddhian jareya ghi kodhunah bisa lebbhi pangarte aghin.


Bhakto preien sakolaan jareya kaula cokop frustasi melannah dhalam hal jareya nelai rapot kuala neka la ampon e paleng bhebe. Kaula dhele e ombheng sareng reng tuah ban tan tretan kaula melannah nelai kaula neka anjlok sarah ban kaula neka segghut lok masok neng sakolaan. Dhalam kaadaan jareya kuala ngerteen sebab badha hal se maghabay kaula neka lok nyaman ka badhannah dhibi' Sala settong hal jareya ghi kaelangan rassah percajhe ka badhannah dhibi' melannah kaula neka bisa ban mampo. hakto neka jughan pas preien kaula mukte aghin sareng ajher terros ban les ka man dhimman sopajha bisa olle hasel se sae neng semester adha'eng. Saenggha hal jareya lok kengen e olang pole.


Engko' melle sapeda motor New Yamaha Vega R se abarna mera maron se bakto jiya lakar bannya' ekaterro oreng. Vega R mera maron se cap-capbhan ban tolesanna enga' caceng esebbhut keya Vega caceng kalowar taon 2008 kantos 2009. Engko' long-molong kantos olle 8 juta pas ekabelli Vega R mera maron taon 2008. tadarina senneng bi' engko' eyellap malolo kadhang saare 2 kale dhala ecokoco maso oreng. bhan mare asar esambi jar-kalaenjar ka Ghuwa Lebar ban eghiba alengleng kottha bhan are. Keng emanna engko' sabbhan tako'an ka reng bini' aherra ghun jar-kalaenjar maso pada lake'en polana ta' andi' cewe'. Sapeda motor reya messenna kowat ban irit sara ka bensin mangkana magghi esambi ajhalan malolo ta' tako' katada'an bensin


Cek leburreh mon bisa lulus ujian jiah. Rassanah usaha ghebey ajher selama jhem-jheman sabbhen areh jiah e bhejer lonas. Ghilok pole mon olle bonus arobeh ranking neng kelas, seenjek eng masok 5 otabeh 10 besar. Rassanah kadik bisa bebas ngelakonen apah bhein marghenah kewejiben le mareh e lakonen ben lulus. Bisa ngakan es krim santai, bisa amaen bik kancah, bik bennyak kegiatan laen se saongghunah ketelak kadik neng - seneng. Ajiah arassah kadik reward otabeh penghargaan semarenah berakit - rakit ke hulu berenang  - renang ke tepian alias ajher - ajher ghellun amaen kemudian. Marenah riah le bebas akelenjer, apah pole mon le masok preien.


Sampe` dari pembantuna FS ben PC se ta` ngako e pengadilan bakto atanya, elet bhulet jawabanna. Jeriya sampe` akal pokal ajawabbha, jeriya e ancam ben keluargana ma` le ta` abele se saongghuna terjadi bakto ruwa. Todus sara Kepolisian ka rakyat biasa panengnga parkara raja riya. Lambe` paleng ye bede parkara nga`riya, tape kan rapi lakona. Mun sateya kabbhi bede sosial media. Salah sakone` ye palang jeriya. Sarapet-rapetta nyempen bhabhatang, bauna paste esiom kiya bit abit. Neser ka Richard se ngako salah ben asapora sambi asojud ka tang Ebok Joshua ekenning penjara 12 taon, pas PC ben kuat ma`ruf se dhaddhi sombherre malapetaka pera` 8 taon. Ta` adil kan hukum Indonesia riya. Buh senga` ebhasto se Kobasa riya kabbhi se ta` adil ka hukum.


Dhari pan saponapan carah se ampon kulah cobak melanah kulah ngorange rassah takok dhalam ngadeppin operasi. Hal se palen kulah lakoneh ghinngobe pamekkeran otabah mindset se eka'dhimmah paneka maghabay kulah selaloh mekkere hal se lebbhi sae pole. Misallah neka kadhinapah carannah ngadeppin pan saponapan areh mangken lastarennah operasi jareya ban abadhi kagiadhen napah se lebbhi maghabay ateh neka tennang. Namong dhalam perjalanan neka pastenah oreng ghaduwan rassah takok ghi, napah pole neka nyangkot aghin odhi'ban mate nah manossah. Saenggha hal jareya Lok kengeng e ghabay maenan melanah mlarat manab la ampon fatal. Hal se parlo kita siap aghin engghi Paneka pabennyak maos duweh tor masemmak ka sakobesannah.


Nengale setan lakar la bannyak oreng se ngarassaen melanah paneka oreng se bisa jareya namong jarang sarah. Kabadha'annah oreng neka biasannah lakar mlarat e temmoen ban kabennyak an oreng jyah bedeh se percajeh ban bedeh se bhunten. Hal neka parlo sampeyan onenge manabi kabadhaan oreng se bisa ngetaraan jyah lakar la bedeh, ban pole neka oreng se semoh cellebhan manabi ca'en reng Madhure nengale hal selok bisa e tengale sareng kabannya'an oreng. badha pan saponapan bein oreng se bisa kadhi neka. Lok coman settong dhuwe' oreng bisaos, namong bannyak sarah ban aneka jarah se kadhi neka manabi neng settong kaloargha. Lakar orengan jareya semmoh aneh kadhi biasannah.


Marghana segghut eko'-tako'e maso obu' ban salaenna dari keni' kantos setiya engko' tako' ka bharang se alubulu. Molae dari ghi' kenni' eko'-tako'e maso obu' bi' tang taretan, eko'-tako'e koceng. Mon nyeddhing lu-bulu kadhang nyangghu tekos otaba koceng. Dahddhi sampe' setiya tako' ka keban koceng ban keban abulu laenna. Bi-lebbi keban kenni' se anyama tekos. Molena ngajhi toman netdha' tekos e longlonganna roma, engko' abhanjal pas cethak taantem ka gheddhung. Se lemmi gharimisan bakto tedung e korsena nyanynya lem-malem tekos temmo aglajar e mowa, sokona lembu' ban leca' bada kokona se abak jhem-tajhem. Mare jiya se tedunga pole engko' tako', jherra tako' bada tekos pole se agalajar


Lastarennah kejudhen se eparenge ka kaloarga tor ka reng seppo. Jha' kalep jughan aberrik ka badhan dhibik kyah ghi. Jha'kalep malar ka'dhinto sampeyan bisa ngadeppin saghalannah kadhibi' ya badhan dhibik jareya serah pole se aberrinnah. Oreng laen lok kerah ajelling ka pasapah, pastennah ka badhan  dhibi' beng sebheng. Melanah dhari ka'dhinto tore sampeyan sadhaja bisa ngoladih carannah se sae, akadhi aberrik bhakto tor aberrik pa apah se kita sennenge. Sopajha diri neka ghaduwan hal se lebbhi sae ngadeppin pa apah dhalam kadaddhian neng odhi' neka. Kulah ngerteh ban pahame manabi kita jareya butoh merrik aghin kejuden ban apresiasi ka badhan dhibi'. Jha'sampe'kalep.


Sala sittong pengalaman paleng lebur neng masa kennek eng Zalfa jiah teppak ajiah neng kelas 3 SD entar study tour dek pabrik mie Gaga neng Bogor ben semolenah entar dek Taman Wisata Matahari. zalfa mangkat bik ca kancanah ben ru ghurunah nompak bus rajeh. Acara pertama jiah kabbhi peserta study tour deri mored sampe ghuruh e soro tojuk neng sittong aula ben e sosialisasiaghi produk ben info info seputar mie gaga bik karyawan dissah. Make lok alengleng masok dek delem pabrik, mereka pagghun andik pengalaman maen games se lebur. Mereka kiah e berrik ngakan mie gaga se ngalak eng kodhu antre. Zalfa bik kancanah dhegher terro namba sakeng nyamannah ngakan mie bhereng me rammeh.


Nak kanak mun ampo e ancam otabe ebhantak dari kene' kemungkinan raja bisa dhaddhi panako'. Arapa? Ye panengnga bede trauma e dalem pekkera mun etak bhantak aria maste minderran, nangisan ngetek. Ongghu pendidikan se bhagus molae kene' riya se nentuaghi beremma karakterra anak. Olle reng tua aghighir ka anak demi kebaikanna anak, tape ye jhe' bih lebbih ma' le ta' dhaddhi anak se tako'an ka apa bhai e masa ade'na. Ancaman se biasa bhai bisa dhaddhi pekkeran se raja, sehingga bisa ghebey stres ben panako'.  Mun bisa ben kodhuna reng tua kodhu tao carana mendidik anak ben tao tipe anak enga' apa kanakna. Ma' le bisa tao ka ade'na beremma se ghampang ngatase masalahna odi' e masa ade'na.


Bada se ajamin ban nangghung engko' bisa dhaddhi Panitia Pemungutan Suara (PPS) ban cora' ce' ongghuwanna. Koca'en kor la lulus tes toles otaba CAT kabudina apa ca'en engko'. Tape aherra ghagghar keya ban ta' dhaddhi apa. Kapan bi' engko' e-WA pas ngoca' usahana la lowar biyasa tape kala saeng. Arapa me' bhus-ngarbhus kaada' bhantana mon ghun ta' bisa pa-apa. Engko' kare senneng polana aromasa andi' oreng dalem se kowat tape aherra coni polana enga' keng ecokoco. Ecokoco la'-mella' maso oreng se ya maiya nyoro engko' adaftar. Mon dhaddhi pas karo minta kabbhi bada ban kongako jha' aba'en se madhaddhi engko'.


Nyare jhudhu jha' pang-ghampang parcaja ka reng bini' apapole ghampang arassa nyaman. Mon la ecokoco reng bini' kastana tada' pada, todus sabharang bada. Enga' engko' ghi' nyar-anyarra akuliah senneng ka settong reng bini' se ca'en engko' raddhin, manis, ban pelak. Lakar ghi' tada' ejab ser-seran tape jiya cora' la enda'. sampe' aherra engko' matoro' pesse ma'le bisa ajaga kabada'an bakto ngekos. Ma'le bada se ajaga engko' otaba aladhini. Heranna jiya narema ban aladhin ongghu. Aherr engko' arassa mantep ban la esser dhala mon bada kalakowan dari dosen elakonaghi. Tape bakto jiya engko' etelpon bada parlonna, e jiya mala abhareng reng lake' se bakto etanyaaghi ka ca-kanca teppa' ka bhakalla tape ka engko' ta' toman ngako.


Samarenah lulus dheri SMA, biasanah nak kanak pas ajher ghebey masok ka perguruan tinggi. Benyak jalur ghebey daftar ka perguruan tinggi riah, se sabegien jalur bektonah tak padeh. Dhedih bisa bhein sakancaan en laen bileh olle pengumuman lolos masuk kampus. Biasanah jalu masok pertama riyah jalor prestasi, se tak anghuy ujien. Pas e lanjut moso jalur masok se angghuy ujien. Ghebey nak kanak se la taremah pengumuman lolos masok kampus dhe'adhek, bhegus mon tak ngece ben tak sombong ka nak kanak se ghik berjuang makle e taremah masok kampus. Naseb oreng en laen, bhegus mon bisah andik tengka se bhegus dhek cakancah se tak sepojur abe'en dhibik.


Parsiabhan se eka parlo manabi badha acara adhat deh reng Madhura tantonnah neka Taleh Paghar. Tale paghar engghi jareya nale'en reng binek se terro e pakabinnah male badha penaleh otabah pamacekka' antara dua' manossah lakek ban bine'. Parsiabhannah engghi ka'dhinto ghi siap aghin emas penaleh ka reng binek, otaba sebbutannah jareya mahar. Lajuh bedeh aghin ca'oca' dha' kaloargha se bine' ban ngibeh kaloargha jughan dhari pihak se lake'. Lajuh dhari kaloargha se bine' ngibeh otaba sandingaghin bhangatuah sopajha bisa badha oreng sepponnah se adhabu ban naremah oca'. Lajuh se terakhir manabi ampon la etaremah lajuh naremah ban ghibanjareya tandha reng binek paneka ampon la etale'en sareng se lakek.


Ajhalanan malem reya sakabbhinna oreng pagghun tako' apa pole e dhisa  se ekennal bannya' bhighalla sanajjan abhareng kanca. Bakto abhareng se anyama Sipol pas bada bhighal maambu temmu noddhungaghi todi' ka ada'en mowa. Tang kanca tako' dhala akemmi e salebbarra sambi ngetter sara, tape engko' magghi tako' pagghun ngal-mabangal sambi ngoca'. Abba engko' reya ngampong lebat nom, me' pas maambu engko' kake. Da'emma'a, Cong? Ta' osa tao nom engko' lebat dinna' ta' la-nyala ghun ngampong lebat. "O ya la mon da'iya engko' ta' alanglanga, ya mara la la mangkat, ban akode mon lebat dinna' ya." Iya nom sakalangkong can engko' sambi nang-matennang ngodi'i sapeda ban mangkat bhareng kanca se akemmi e salebbarra.


Engko' andi' kanca nyamana Sinal, orenga koros ban kerreng kare tolanga. Sinal reya terro ka Melda ban Melda terro kiya aslinna tape Melda teppa'en semma' maso kancana Sinal se anyama Yadi. Yadi reya bakto tao Sinal terro ka melda pas entar ka Sinal congoco, "Du da'emma'a kake Nal. Koros enga' jiya ta' kera ekaenda'i bi' Melda." Polana segghut ecokoco maso Yadi Sinal reya pas tako' ban todus se abharengnga ban mon katemmon maso Melda lako majhau sakeng todussa. Tape aherra Melda tao arapa Sinal ma' majhau ban pas ngamok ka Yadi. Tape saongghunna Yadi senneng Sinal aherra semma' maso Sinal ban kantos abhakalan banni sake' ate.


Manabi kulah madeddih idola neka lok dhen bedhen, kaula bhakal nemmoen idola se manorot kaula jareta ghaduwan hal se lebbhi ban sae se bisa e toro'en ban kulah olle pangajaran dhari jareya. Atemmoh idola kodhunnah kita bisa mandhap ashor sopajha kita neka oneng kalabhan badhannah idola jareya kita bisa madaddhi pribadi se lebbhi sae tor ghaduwan akhlak se bisa e teroh dhari sang idola paneka. Oreng samangken manabi madeddih idola pastennah jareya se ghanteng otaba se raddhi la ala korean deiyeh loh. Tapeh keng terro sopajha deddhi raddhin ban ghanteng akadhi jaruah. Ghi mustahel manorot kulah, se bisa e teroh neka sikap saennah, kalebbhiannah, ban sadhajana se bisa kita pelajharaghin sopajha kita bisa olleh saennah.


Oreng mon kadung panik kadeng pas posang ledibik. Abit enjek'en  deri oreng se kobeteran deiyeh cem-macem bedeh se abit bedeh se sekejjhek. Tapeh oreng deiyeh riyah tak bisa tekerjhet diddhik polanah mon tekerjhet diddhik pasteh kobeter ben takok'en ongat pole. Oreng deiyeh riyah sereng ekenal ben andik serangan panik otabeh moh temmoh kobeter. Mon le kadung kobeter pekkeran riyah semacem lok rennah ben lok bisa fokus dek kabbhi laennah. Oreng kobeteran deiyeh riyah pasteh andik maegh se ngebey atenha lok nyaman ben pekkerannah lok rennah. Mangkanah nesser senyatanah negguh oreng deieyh, poalnah deggik dek kerjaan pas norok lok beres kiyah.


Adinda jiah benne polanah manja ben lok endek terapi. Bennyak usaha le mareh e lakonen ghebey maberes traumanah dek ruangan kennek akadik lift. Tebhenah deri SMP, SMA, sampe akuliah Adinda mesteh entar dek psikolog ben psikiater ghebey ngobhetin trauma jiah. Sittong bektoh teppak Adina ghilok entar dek psikolog, Adinda toman nompak lift kedhibik. Teppak jiah Adinda se ghilok ngerteh dek traumanah mekker jhek rassah takok se e hadapin mala bisa maberes. Dengan sok tau Adinda entar dek mall kedhibik, ngetter masok dek lift ben berakhir komat neng delem. Adinda ngerassah akadik e cekkel le'errah. Untung bedeh sittong oreng teppak jiah ben langsung nolongin Adinda.


Dian areh riyah tampil ning panggung nyambih tarian jaipong. Bektoh dian la mareh tampil pas tojuk ning bangku penonton bhereng mamanah. Dian pas e colek ben e ajhek ngobrol moso nak-kanak kenik se omorrah corak ning 10 taonan. DIan e tanyagahi moso nak-kanak ruah, mak bisah bhegus narinah, mak tak ngetter ben mak tak loppaeh. Dia atanyah nyamanah nak-kanak ruah. Nak-kanak ruah ajeweb nyamanah sinta. SInta riyah omor 10 taon se terro bisa nari kiyah. Moso eboknah lakoh e sambih ka acara lomba pentas seni tari polanah eboknah dhedih perwakilan guru kelas se mandampingi nak-kanak se norok lomba. Sinta pas terro ajher nari kiyah polanah sering ngongok nak-kanak nari.


Bada lalampa'an panolesan sastra ana' kalaban aghunaaghi bhasa Daerah neng e hotel Luminor Sidoarjo. Engko' todus sara polana mapecca lep'en manisan neng e hotel jiya. Mare jiya engko' ecokoco maso sakanca'an polana mapecca lepe'. Mare mapecca, engko' ghi' ngenning nyarkot kabella proyektor ban bannya' kadhaddhiyan se matodus aba'. Tape se paleng ekapekker bakto tang careta ta' etarema kaangghuy eterbi'aghi dhaddhi buku. Mala se tolesanna sabellunna eyangghep jhuba' mala eterbi'aghi. Tang endi' sabellunna eyalem maso sakabbhinna pamator polana bhaghus ban samacemma. Tape settong pamator se dari Madhura ngoca' ta' maso' akal ban ta' karaddhu kaangghuy ejhilit ban ebukuwaghi polana eyangghep congoco na'-kana' ban ta' sajahalan kalaban elmo careta ana'.


Sinta ben jojo lakoh amain bhereng ning sakolanah. Sinta lakoh entar ka jeddeng ben ka toilet bhereng jojo. Sittong areh ning kelasseh Sinta ben jojo riyah kadhetengan moret anyar. Moret riyah pinsahan dheri sakolah ning kabupaten sebelah. Moret anyar riyah nyamanah Siti. Siti riyah oreng difabel. Se biasanah jari nah oreng normal bedeh 10, siti ghun andik 7. Siti lakar lahir moso tanang se tak sampornah. Lengan kanannah siti abek biluk kiyah, tapeh ghik bisa e anghuy. Maskeh tak bisah ngankak se rek berrek. Polanah kondisi se korang ruah, Siti pas e bully moso nak-kanak se meller ning kelasseg sinta ben jojo riyah. Siti toman e lekghellein pas toman kiyah e sinder polanah tanangah tak sampornah.


Prancis pola lok kerah olle dukungan pol teppak neng final Piala Dunia 2022. Marghenah beberempah warga Prancis mele ghebey ngedukung Argentina dheddhih juara. Peleyan reng oreng ghebey ngedukung Argentina lok bisa e pajheu deri bedenah Lionel Messi. Pemain se omorrah 35 taon jiah e yakinin layak nutup karier profesionallah bik sittong trofi Piala Dunia. Ajiah se dheddhih dhesar ghebey pemaen Prancis, Andre Pierre Gignac ngedukung Argentina, make le labennah jiah negherenah dhibik. Didier Deschamps kiah lok ngejjhit mon sejumlah warga Prancis mele Argentina ghebey dheddhih juara. Make deiyyeh pemenangah ghik bhuruh bisa e tentoaghi teppak laga final Piala Dunia 2022 antara Argentina ngelaben Prancis le lober.


Mon oreng terro ngehibur penonton biasanah le mareh nyiapagih bahan materi makle penampilannah lok dus-nodusin. Salah settongah mon oreng anyanyi, kaden oreng mon benne penyanyi sowaranah ampo lok nyaman ben kobeter oreng se ngedingagih pas deddhi jubek neng kopengah. Aherrah mon oreng lok pertajeh dek abek'en dibik bennyak se lipsync lagu. Lipsync lagu riyah oreng se anyanyi lok ngangghuy sowara aslenah, colok'en ken acap-keccap neroen lirik lagunah. Cara riyah termasok paleng gempan elakoneh ben penyanyi anyaran apapole se lok pateh hafal lagu ben sowaranah pas-pasan. Caranah lipsync lagu riyah pertama sareh lagu se terro e nyanyiagih, terros hafalagih lirik lagunah teros lateyan neng adek'en kacah mepadeh gerakan colok bik lagunah. Sereng lateyan lipsync lagu riyah bisa dedddhi esangghu nyanyi ongghuwen bik penonton.


Bedeh sala settong bank se maghabay kulah nekah semmoh sakek ateh ghi ban langsong tutp buku neng bank jareya. Daddhi caretanah neka, kaula kan entar ka bank polannah kartunnah la ampon e blokir amargha kaula loppaen kata sandinnah ruah kadok. le jyah bedeh petugassah se daddi satpam jaruah ba tiba adhabu dha' neka "Kan satyah la jhaman canggih, arapah mek lok ngangghuy digital bein. Masak anak muda ghi' entar ke Bank ?" deiyeh kanak, yeh kulah peggel. Langsong lah e jawab sareng kulah "Mon sadhajana kabbhi ngangghuy digital arapah mek tokang satpammah manossah, mek lok robot bein? Benne semangken digital sadhaja ?" e kuah sareng kulah duh la mon cek peggellah, sala le dheteng bhulannah.


nak kanak kennek neka lakar akadhi spon jaruah oteggeh bisa nengale saghalannah ban bisa nyerrep jaruah sareng pan saponapan se e tengale ka'dhinto. Daddhi manabi reng seppo samangken kodhuna bisa nengale ban ngajarin hal se ae ka nak potonnah se ghi' kanak jareya male lok daddhi settong marabahaya se rajeh san le tuah mangken. Nak kanak se biasa ghi' kanak eng eombheng sareng e kasaren, mangken san le rajeh daddhi oreng se lok beccek ban daddhi settong trauma dhalam ngadeppin hal se bedhenn neng adhe'eng. kalabhan dhari paneka sampeyan kodhu bisa lebbhi pajemberin atennh sopajha bisa dadhi reng seppo se sae ban bisa nga didhik potra potrenah sae jughan.


Sapah se biasannah nge rem dhen bedhen pastinnah hal neka lakaran lok bisa sadhajana lok e parenge oneng carannah kalabhan melanah hal jareya lok kengeng e taremah pole. Pan saponapan na kanak samangken bannyak sarah se nyettir dhen bedhen ban ngalakoneh motoran neka but ngebbudhen. Sadhajana lakaran butoh kalakoan nekankok kengeng e percajeh pole, pan saponapan hal neka lakaran lok padeh ban rassah takok neka pastennah bedeh se lok bisa ngalakoneh hal jareya. Tantonnah lakaran lok bisa e kalakone ban se angghap kalabhan dhari panjennengan sadhaja. Lok coman kasalamedden bein se daddhi permasalahen e ka'dhinto, namong sadhajana bisa daddhi masalah se rajeh manabi sampeyan lok peraten ka hal se paleng kennek neka, saenggha selamed daddhi hal se paleng otamah ban daddhi kaotamaan dharinsadhajana. Bhi' tengateh manabi nyettir jareah tretan.


Copa riya ye bejhi`, jhe` endi`na oreng laen, endi`na abe` dhibi` ye bejhi` ongghu. Copa riya fungsina malecen kakanan ma` le ghampang ekalodu`, Mun tade` copa, kakanan sara se maso`a ka gherrungan. Tape mun ye ekenning copana oreng bejhi`. Copa riya smbbherra panyake`. La tao kan bannya` panyake se bisa esababaghi polana copana oreng. Ye enga` batok, pilek ben pandemi COVID 19 ye esabaaghi panengnga copa. Mangkana parlo ejaga ngalto`na copa jhe` sampe` kenning ka oreng, bisa bahaya. Sapa bhai paste kodhu ngoso` mun ekenning alto`anna copana oreng laen. Mun sateya oreng mekkerra ekenning copana bisa ekoca` korona. Panengnga pandemi.


Mun terro nak kanak kene` ende` norot kang reng tuana, biasana mun tedungan la eko` tako`e bede cobha ca`na. Padahal ruwa pangajharan se lopot, nak kanak dari bayi kodhu e ajhari ngenal se Kobasa ghellu, jhe` ko` tako`e parkara se jhube`. Akhirra mun nak kanak ta` paham ben saterrossa ye tako`an ka jin. E anggheppa abe`na kalah ka jin, padahal ye manossa riya makhluk ciptaanna se Kobasa se paleng samporna dari kabbhianna. Malaikat se ta` endi` dhusa bhai ende` asojud ka Nabi Adam ben Nabi Muhammad Sallahu`alaihi wasallam. Apapole jin, se odi`na ta` pade ben abe` dhibi`. Mangkana parlo pangajharan abe` dhibi` sopaja kenal ka se Kobasa ben manossa ruwa beremma, ma` le ta` ko` nako`e oreng laen.


Sapah se lok takok manabi e operasi. Pastinnah hal neka normal e alamen pan saponapan oreng manabi mereng ocha' operasi. Sadhajan lakar lok bisa e parenge kalabhan badhannah ocha' operasi neka ka reng oreng sadhaja psti ngejjhit, Kulah ramah se opersi bein arassannah kulah se ngetter karebbeh dhibi' ban lok bisa pa apah ruah sadhajana. Kapekkeran neka pste e ka alamen reng oreng se ngadhampenge. Namong, dhari pengalaman kulah se ampon ngancaen oreng se operasi ka' dhinto lakaran badha pan saponapan carah sala settongah kita kodhu a sekap tennang ban bhijak manabi bedeh pa apah. Jha' sapek manabi oreng se operasi neka takok lajuh kita norok aghin takok daddhina padeh takok ban pekkeran ka man kamman.


Sang le tuah, Intan stuck bik skripsi. Intan setiah dheddhih mahasiswi semester akhir neng sala sittong perguruan tegghi paleng bhagus neng Indonesia. Intan le setaon lok bisa ngelanjutaghi skripsinah.marghenah Intan lok taoh ben bhingong dhibik bik konseppeh. Ghebey nyareh pelarian, Intan ba nyoba adaftar magang neng program magangah Kemendikbud se e bukkak sabbhen taon. Intan antara terro ben takok polanah adek biaya ghebey ngerantau kiah, tebhenah Intan lok sepenuh hati teppak adaftar. Ternyata deri atosen lamaran se e kerem Intan, bedeh sittong perusahaan se mentah interview bik Intan. Emannah Intan gagal kiah. Molaen deri jiah Intan le lok endek nyareh magangan pole ben terro mefokus dek skripsi bhein.


Kennengan anyar se gilok toman eyentaren riyah lakar negbingongen. Apepole mon anak kennek, oreng  rajeh bein sereng gressah lok nayamn bedeh neng kennengan anyar apapole nak-kanak kennek se pasteh rewel. Apapole pas oreng neng kassah riyah bisa ekocak nyeget pasteh sajjen takok pas terro se anyah-tanyah. Kadeng gebey atemmo bein gilok sampek atabayh le ngetter kabbhi bhedhen pas aherrah se ekocaklok jellas. Orneg deiyeh riyah pastenah gugup. Mon wes le kadung gugup margenah takok paleng parah bisa sampek keringet cellep. mangkanah oreng jiyah cem-macem bedeh se takok'an bedeh kiyah se bengalan lok kabbhi padeh. Mangkanah deddhi oreng bengal riyah sabben bektoh perlih pokok bengakl se sopan.


Manabi oreng lambannah neka Mon terro ghaduwan potra ban potre otaba katoronan se sae, bannyak hal se elakoneh ban carannah tradisional. Mon sampeyan enga' ghi manabi oreng lambannah neka dhujen ngenom jhemoh tradisional se ghabay makuat ka rahim reng binek ban makuat ka selakek. Jhamoh ka' dhinto antara epon tellor, maddhu sareng kopi se e andhel sareng konyek ban e enom teppak nggak angak kokokh neka.E enom biasannah manabi terro ngalakoneh hobongan lakeh bineh. Mela dhari paneka cara ka'dhinto Lok cokop jareya kodhu entar ka dhukon ban kyaeh nyoon mal amalan sopaja bisa ngandhung. Bedeh se Soro mandih ojen sabelummah amaen ban bedeh pole se soro ngenom susu morne sape e campor sareng Maddhuh ban sadhajana cara.


Kaula ghaduwan careta se manorot kaula ghabay nyesel neng dhalem tang odhi' selama neka. Bhakto jareya entar ka Malang ka empa'an sareng tang kakak ban sepopoh laennah. Nah, malemmah kaula ampon e perengadhin sareng Ramah manabi lok usah mangkat takok bedeh paapah napah pole neka la taon anyar takok berrit ban laen epon. Akherrah, kaula nekat ban langsong mangkat bein dha' malang neompak seppor. E la dalah yaallah sakeng dhari apannah ruah arapah tang sepeda jyah tegelincer ban seppedannah tang kakak sepopoh jyah jughan tegelincer ruah. tadha' mornang kabbhi soko neka amargha la nyion embong. Marennah dhepak tengngah jhalan abelih ka roma amargha lok kuat berteng ban sakek na.


Kapateyan reya rassana enga' keng peggha' ate. ebakto Anom adhingghal omor polana sake' liver ban tabu'en kembung engko' ghi' kenni' sara. Mate teppa' ebakto adhan isha' engko' ban ana'en Anom se aropaaghi tang sapopo nyongngo' filem Naruto neng Global TV. Bakto adan bada sowara acerreng nangis, tang sapopo kalowar sakejjha' pas maso' pole, engko' atanya arapa. "Mate la" sapa? ca'en engko'. "Eppa'' jawabbha tang sapopo. Engko'blangsong nanges maso tang sapopo, bakto jiya ghi' bhuru maso' SMP ban tang sapopo se saomoran engko' andi' ale' bini' ghi' kenni' kabbhi. Mare jiya engko' entar ka mayyit ban oreng bini' bannya' se maca Burdah sambi nangis, engko' ta' kowat nangis kiya ta' bisa ambu. Areya partama kalena engko' kaelangan oreng kaangghuy saterrossa ban ta' bisa katemmon pole.


Engko’ ngoca’ ka Ana soro pasabbhar mon alako. Polana lako reya bannya’ halanganna. Apa pole eberri’ gaji tegghi bi’ ebbossa. Yap-seyap bhai, jha’ di budi pagghun bada bhai oreng se lanyala neng kalakowanna. Ana, nya’al. Ghun arassa bhender pas ro-moro ta’ enda’ dhing abalai. Maske satowa’an se ngoca’e ka Ana, Ana pagghun ta’ tarema. Ebbossa la ngoca’ ghanteyan, jha’ lakona Ana reya la para’ tada’a batessa. Bates tada’ Ana pagghun eberri’ lako se anyar. Ana jiya ta’ enda’ sangghu lakona jiya ekala’a oreng. Ta’ taona ghun sala sangka. Keng pagghun, Ana alako jiya maske ebbossa merri’ lako dhammang. Ebbossa ta’ bisa lako pa-apa polana Ana ne’-bine’ se ghighirra polana betta. Banne polana bhusen.


Tepanggi sareng kancah se ampon la semmak molaen dhari lambannah sala sttong hal se manorot kulah daddhi kaontongan sarah. Melanah dhari paneka kita bisa ngaleppasen rassah kerrong se ampon abit e pendhem sareng badhan dhibi'. Lok coman jareya kita bisa kennal epon sareng lebbhi jhau kabiasaan anyarrah se la ampon aobhe. Lok coman dhari jareya kita jughan bhakal nyambung tale silaturahmi ban macekka' sataretanan. Mela dhari ka'dhinto, ghu ongghu aghin manabi ngaleppasen rassah kerrong jha' sampe' kastah amargha lok nyempet aghin atemmoh, mela dhari jareya kodhu onenge kabadhaannah ban atanyah kabhar la ampon cokop. Lebbhi sae pole ghi lakar te pangghi ka compo'na jareya.


Mon enga' bakto tedung malem e Roma engko' reya segghut ngatela' bharang ni-banni. Bakto jiya engko' tedung maso eppa' neng e pabhajangan. Sabellunna la ngiddha, engko' jhagha pas e yada'en labang e lo-olo bada jang-bajangan natthang e labang. Jang-bajangan ghella' aropa serrem enga' gunduruwo se teppa'en natthang ajhelling ka engko'. Ya nyamana na'-kana' kene' engko' acerreng, mare jiya eppa' jhagha pas ngalle ka amper dalem roma. Kalagghu'en bakto reng-oreng ngeding careta dari eppa' noro' takerjhat polana engko' segghut ngatela' bharang alos. Oreng kadhang, kobater mon ngajhak engko' polana tako' pas takerjhat apa pole e kennengngan se petteng, biyasana bhakal buru abhludhus.


Noro' lan-jhalan sehat se hadiyanna bannya' sara. Hadiya se paleng raja reya sapeda motor. Bada sapeda engkol tello migghi', helem, pajung ban laenna. Tape kodhu alengleng kottha ghallu pas etengnga jhalan bada kennengngan kaangghuy nyaba' dhalubang undiyan. Dhalubang undiyanna bada nomer se tong-settongnga ta' pada. Bakto la dapa' eyada'en pangghung ra-kera 900 oreng aghalimpo' ban akompol kaangghuy nyocokkaghi nomer maso se esebbhut. Engko' ta' ghellem olle, bagina hadiya se kenne' la para' tada'a. Bhan esebbhut engko' ngetek ban di-budina engko' olle pas onggha ka pangghung olle helem. Sennengnga tada' pada. Engko' pas mole polana dhalubang undiyan andi' neng settong ta' nantos sapa se olle sapeda motor. poko' engko' la olle hadiya.


Masok kuliah lakar berrek begi sabegien oreng. Bede se polanah tak lulus ujien, bedeh se polanah tak andik pesse dedih kodhu nabong ghelluh, bede se andik alasan laen. Nak kanak se ghik nunda kuliah biasanaha e sebbhun Gap years. Jhek seddi mon misallah tak bisah langsong kuliah, bedeh benyak kegiatan positif se bisah e lakonih. Sittong, magang otabeh alakoh. Ghebey benyak oreng gap years, magang otabeh alakoh tiyah dhedih sala sittong solusi mon alesan gap yeras tak andik pesse. Dhedih nabong ghellun ghebey kuliah dheri pesse ollenah lalakon. Se kaduwek norok benyak pelatihan otabeh hobi komunitas se positif. Missal norok komunitas permak otomotif, elmoh se e olle dheri kegiatan riyah pagghun a ghunah ghu'lagghu'.


Kulah toman e dhingghal sareng reng seppo kaula ban tretan bi' dhibian neng dhalam roma se ghi' buruh e tempaten jaruah. ban kaula e patorok dha' tatanggha se ampon semmak sareng kaloargha kula jareya. Bhakto juah kulag ghi' kennek ban lok ngarteh pa apah. bisannah coman nanges tok manabi lok a bhereng sareng reng seppo. Namong rassah kaseppean neka lakar la tengghi sebab manabi anak la kabiasaan nengale reng sepponnah ka'dhinto lok bisa pole e pajeu jaruah, napah pole e patorok. Padahal e dhina'aghin melanah lok sampe' sa areh ban kulah jareya lakr lok biasa kadhibi'an. Sampek samangken manabi e dhingghal kadhibi'an jareya bisa takok ban panas cellep soallah lok toman e pebiasaen kedibi'an.


Salah settong reaksi se muncul mon teppak'en oreng demam panggung ajiyah nanges. Oreng kenneng demam panggung bennyak penyebab, bisa margenah tak toman tampil neng bennyak oreng otabeh lok nguasaeh materi otabeh perkara se terro egibeh agih neng adek'en oreng. Kobeter ben takok polanah demam panggung riyah bisa muncul dadak'en. Mon oreng se tak bisa nguasaen dirinah sampek bisa nanges polanah takok penampilannah ejelling oreng. Nanges riyah polanah oreng se takok maju tampil neng panggung andik pekkeran jubek kaden takon ecoh-kocoh oreng, takok eombeng mon lok sampornah penampilannah, aherrah takok pas nanges lok gellem maju. Bedeh se lebbii parah ampo nanges neng attas panggungah polanah todus ejelling oreng. Tapeh biasanah se demam panngung sampek nanges riyah kebennyak'en nak-kanak kennek.


Dhari caretannah guruh kulah paneka dhalem legenda hartannah Qorun se ampon e pa tallellep sareng akobesah saenggha e sbbhut harta karun manabi nemmoh sampeyan bisa tengale lebbhi ae pole gh. Sampeyan bisa norok aghin ban ajhar dhari sateap proses ka' dhinto, padennah bein nyareh sareng harta karun ghi. Mlarat ban lok bisa neng neng bein lajuh olle harta karun. Lok bisa kadhineka, lakar saghalana jareah kodhu bedeh proses lanjhanagn. Namong manabi bedeh oreng se nemmoh harta karun ka'dhinto ghi bentuk epon acem macem. Mungkin se e ka maskod neka judeh, otaba hal se laennah akadhi bareng se aropaaghin emas pola.


Pate' ongghu lakaroreng se lor-nyellor bakto macet ban jhalan sella' terro pas ecolekgha matana rowa bi' engko'. Bakto jiya engko' teppa'en ngawal ambulans se edalemma bada na'-kana' etabra' sapeda motor dhala akombi' kole'en cethakgha. Engko' la menta soro palebat, kapan la abak lekgha ghi' bada bhai se nyellor. Eghighiri bi' engko', mara jha' lor-nyellor kaneserre edalem bada na'-kana' tabra'an. Mara pangarte, nyorot matana rowa ngara. Tadarina bhellis engko' pagghun meng-ngaromeng, tape mala oreng se wal-jhuwal e paengghir jhalan pas aghribbhungi motor ambulans nyongngo' se edalem, ya pas sajan dhaddhi se ta' neng lebat. Poko' mon epasar ombhen reya tada' se kemma'a.


Manabi oreng arassah odi'na neka pas keng la bedeh gagal bein dhalam ngajalane hal kadhi napah bein ghi patot a sookor pabennyak. Oreng a rassah gagal bneka lok anapah perasaan jareya e valiadasi aghin sebab aneka salah settong cara sopajha kita bisa pagghun dhalam bunterranban lengkar semangat se padhe. A jhuang sala settong cara sopaja manossah jareya bisa ghaduwan apah pangaterronnah ban bisa nga wujud aghin pa apah se bedeh dhalam cita citannah epon. Lok anapah arassah gagal jareya hal se biasa dhalam manossah, namong jha' sampe' kita terpuruk ban lok bisa alakoh pan apah sebab odhi' neka kodhu bisa badha neng tangannah sampeyan ban ngalakoneh apah se sampeyan terroen.


Seta lebur ngoleksi hp jadul. Salah sittong se e sareh Seta riyah hp jadul merek esia hidayah. Hp riyah lambek sempet terkenal ghi jheman dhe'adhe'en kaluar. Bedeh 2 bulen riyah Seta la re sarean ka kenalannah se biasah nyareh bhereng jadul kiyah, otabeh ka pasar gelap se ajhuelen bhereng bekas ben ne ane. Seta ghi' tak nemmoh hp esia hidayah jadul riyah. Sittong bektoh seta main ka OLX, iseng polanah adek kalaoan laen. Seta pas nemmoh bede se jhuel hp esia hidaya jadul riyah. Seta dheri sakeng sennengah pas langsong ngubungi se ajhuel pas ngajhek jhenjien areh ruah kiyah nih cafe semma'en romanah se ajhuel.


Para sejarawan jareya molae dhari kabid lambannah ghi nyareh harta karun jareya ghabay daddhi settong elmuan ban daddhi barang koleksi paninggalan jhaman lambannah. Samangken ka ghuna annah harta arun se temmoen neka kabennya'an dhari sejarah kerajaan eslam ban len epon neng Indonesia ban pan saponapan kottah se toman bedeh kerajaannah lambennah. Mela dhari jarey sampeyan kodhu onenge kalabhan harta krun kadhinto akadhi penigghalan oreng lambannah ban paleng lapesannah neka kabennya'an dhari emas makeh bhereng neng dhapor jaruah. Daddhi kabannya'an lo e bhegi neng museum namon e kalak dhibi'. Saenggha hal jareya daddhi salah settong kaontongan dibik dhari se laennah sebab larang.